open-index/open-wikipedia-markdown huggingface dataset:
ಗೀತಾ ಬಿ. ಯು.

**ಗೀತಾ ಬೆಂಗಳೂರು ಉಪೇಂದ್ರ** ಅವರು,**ಗೀತಾ ಬಿ.ಯು**  ಎಂಬ ಹೆಸರಿನಿಂದ ತಮ್ಮ ಸಾಹಿತ್ಯ ಕೃಷಿ ಹಾಗೂ ಸಾಮಾಜಿಕ ಮಾಧ್ಯಮಗಳಲ್ಲಿ ಹೆಸರಾಂತ ವ್ಯಕ್ತಿಯಾಗಿದ್ದಾರೆ. ಅವರು ಕಿರುತೆರೆಯಲ್ಲಿ ಹಲವಾರು ಕನ್ನಡ ಜನಪ್ರಿಯ ಧಾರಾವಾಹಿಗಳಿಗೆ ಸಂವಾದಗಳನ್ನು ಬರೆದಿದ್ದಾರೆ. ಒಳ್ಳೆಯ ಸೃಜನಶೀಲ ಬರಹಗಾರ್ತಿ. ಹಲವಾರು ಕಾದಂಬರಿಗಳನ್ನು ಬರೆದಿದ್ದಾರೆ. ಝೀ ಟಿ.ವಿ.ವಾಹಿನಿಯ 'ಸ್ಪಂದನ ಕಾರ‍್ಯಕ್ರಮ'ದ ರೂವಾರಿಯಾಗಿದ್ದರು. ತಾವು ಅಭಿನಯಿಸುವುದರ ಜೊತೆಗೆ ಹೊಸ ಹೊಸ ಪ್ರತಿಭೆಗಳನ್ನು ಗುರುತಿಸಿ ಅವರಿಗೆ ತರಪೇತಿಕೊಡುವುದರಲ್ಲಿ ಬಹಳ ಮುತುವರ್ಜಿ ವಹಿಸುತ್ತಾರೆ. ಹೊಸ ಹೊಸ ಆಡುಗೆಗಳನ್ನು ಮಾಡುವುದರಲ್ಲಿ ಪ್ರವೀಣರು.
## ಜನನ
**ಗೀತಾ,** ಜನಿಸಿದ್ದು ಬೆಂಗಳೂರಿನಲ್ಲಿ. ತಂದೆ ಎಚ್.ಎಸ್.ಉಪೇಂದ್ರರಾವ್, ಕೆನರಾ ಬ್ಯಾಂಕಿನಲ್ಲಿ ಮ್ಯಾನೇಜರ್. ತಾಯಿ ಶಾಂತಾ. ಗೀತಾ ತಮ್ಮ ಪ್ರಾರಂಭಿಕ ಶಿಕ್ಷಣ ಬೆಂಗಳೂರಿನಲ್ಲಿ 
ಆರಂಭಿಸಿದರು. ತಂದೆಯವರು ವರ್ಗವಾದ ಊರುಗಳಲ್ಲಿ ಚಿಂತಾಮಣಿ ಹಾಗೂ ಚೆನ್ನರಾಯಪಟ್ಟಣದಲ್ಲಿ ಪ್ರೌಢಶಾಲಾ ಶಿಕ್ಷಿಣ ನಡೆಯಿತು. ಬೆಂಗಳೂರಿನ ನ್ಯಾಷನಲ್ ಕಾಲೇಜಿನಲ್ಲಿ ಬಿ.ಎ.ಪದವಿಗಳಿಸಿದರು. ಬೆಂಗಳೂರು ವಿಶ್ವವಿದ್ಯಾಲಯದಿಂದ ಸಂವಹನದಲ್ಲಿ ಬಿ.ಎಸ್.ಪದವಿ ಪಡೆದರು. ಕನ್ನಡ ಸಾಹಿತ್ಯ ಪರಿಷತ್ತಿನಿಂದ ಕನ್ನಡರತ್ನ ಪರೀಕ್ಷೆಯಲ್ಲಿ ಉತ್ತೀರ್ಣರಾದರು. ಬಾಲ್ಯದಿಂದಲೂ ಕಥೆ ಕೇಳುವುದು, ಹೇಳುವುದರಲ್ಲಿ ತುಂಬಾ ಆಸಕ್ತಿ ವಹಿಸುತ್ತಿದ್ದರು. ಸಣ್ಣಕತೆಗಳು  ಮತ್ತು ಕಾದಂಬರಿ ಅವರಿಗೆ ಮುದಕೊಟ್ಟ ಪ್ರಕಾರಗಳು. ಗೀತಾರವರು ಒಬ್ಬ ಉದ್ಯಮಿಯನ್ನು ವಿವಾಹವಾಗಿ ಮಕ್ಕಳು ಮೊಮ್ಮಕ್ಕಳನ್ನು ಪಡೆದಿದ್ದಾರೆ. 

## ಸಾಹಿತ್ಯ ರಚನೆ
### ಕಾದಂಬರಿ
ಗೀತಾ ಅವರ ಹಲವು ಕಾದಂಬರಿಗಳು ಪತ್ರಿಕೆಗಳಲ್ಲಿ, ನಿಯತಕಾಲಿಕೆಗಳಲ್ಲಿ ಧಾರಾವಾಹಿಯಾಗಿ ಬೆಳಕು ಕಂಡಿವೆ. ಅವುಗಳು-
# ಸೋಲು ಗೆಲುವಿನ ಹಾದಿಯಲ್ಲಿ (ಪ್ರಜಾಮತ), 
# ಮರೀಚಿಕೆ (ಉಷಾಪತ್ರಿಕೆ), 
# ಹೊಂಗೆ ನೆರಳು (ಮಲ್ಲಿಗೆ) 
# ತಮಸೋಮ ಜ್ಯೋತಿರ್ಗಮಯ (ತರಂಗ), 
# ಸಂಕೋಲೆ (ಕರ್ಮವೀರ) 
# ಅವರ‍್ನ ಬಿಟ್ಟು ಇವರ‍್ನ ಬಿಟ್ಟು ಇವರ‍್ಯಾರು (ಸುಧಾ),
# ವಾರಸುದಾರ (ತರಂಗ) ಧಾರಾವಾಹಿಯಾಗಿ ಪ್ರಕಟಗೊಂಡವು.
#ಮಿಥ್ಯ ( ಸುಧಾ )
#ಇರುವುದೆಲ್ಲವ ಬಿಟ್ಟು ( ಸುಧಾ ) 

### ಕಥಾ ಸಂಕಲನಗಳು
# ಆರದಿರಲಿ ಬೆಳಕು, 
# ಕೈ ಹಿಡಿದು ನಡೆಸೆನ್ನನು,
# ಅದೇ ಏಕಾಂತ 
#ಸೆಕೆಂಡ್ ಇನ್ನಿಂಗ್ಸ್ 
#ಕಟ್ಟಿಕೊಂಡ ಬುತ್ತಿ 
#ಏನ ಬೇಡಲಿ ಏಕೆ ಕಾಡಲಿ 
### ಟಿ.ವಿ. ಧಾರಾವಹಿಗಳಿಗೆ ಸಂಭಾಷಣೆ
# ಮನ್ವಂತರ, 
# ಮುಕ್ತಾ,
# ಮೌನರಾಗ, 
# ಗುಪ್ತಗಾಮಿನಿ,
# ಜಗಳಗಂಟಿಯರು 

### ಅಂಕಣ ಬರಹ
# ಬದುಕು ( ಕರ್ಮವೀರ ) 
# ಚೌಕಟ್ಟಿನಾಚೆ ( ಡಿಜಿಟಲ್ ಕನ್ನಡ )

## ಉಲ್ಲೇಖಗಳು

ವರ್ಗ:ಕಿರುತೆರೆ ನಟನಟಿಯರು
ವರ್ಗ:ಕನ್ನಡ ಲೇಖಕಿಯರು
ವರ್ಗ:ಬೆಂಗಳೂರಿನವರು
ಪದೋನ್ನತಿ

ಆಡಳಿತ ಸಿಬ್ಬಂದಿ ಸಂಘಟನೆಯಲ್ಲಿ ನೌಕರರು ತಮ್ಮ ಕರ್ತವ್ಯಗಳನ್ನು ಸಮರ್ಪಕವಾಗಿ ನಿರ್ವಹಿಸುವಂತೆ ಮಾಡಲು ಅವರಿಗೆ ಪ್ರೋತ್ಸಾಹ ಅವಶ್ಯಕ. **ಪದೋನ್ನತಿ**ಯು ಅಂಥ ಪ್ರೋತ್ಸಾಹದ ವಿಧಾನಗಳಲ್ಲೊಂದು. ಒಬ್ಬ ಅಧಿಕಾರಿಯನ್ನು ಕೆಳಗಿನ ಹುದ್ದೆಯಿಂದ ಮೇಲಿನ ಹುದ್ದೆಗೆ ಏರಿಸುವುದು, ಅವನ ಅಂಕಿತವನ್ನು ಬದಲಾಯಿಸುವುವು, ಅವನ ಕರ್ತವ್ಯಗಳನ್ನು ಬದಲು ಮಾಡುವುದು ಇವು ಪದೋನ್ನತಿಯ ಕೆಲವು ಬಗೆಗಳು.

ಒಳ್ಳೆಯ ಪದೋನ್ನತಿಯ ವ್ಯವಸ್ಥೆ ಒಳ್ಳೆಯ ಆಡಳಿತ ಪದ್ದತಿಯ ಅಡಿಗಲ್ಲು. ಇದರಿಂದ ಅಧಿಕಾರಿ ಚೆನ್ನಾಗಿ ಕೆಲಸ ಮಾಡಲು ಅನುಕೂಲವಾಗುತ್ತದೆ. ಮೇಧಾವಿಗಳನ್ನು ಆಕರ್ಷಿಸಲು ಇದರಿಂದ ಸಹಾಯವಾಗುತ್ತದೆ. ಅಧಿಕಾರಿಗಳಿಗೆ ಬೇರೆ ಬೇರೆ ಹುದ್ದೆಗಳಲ್ಲಿ ತರಬೇತು ಕೊಡಲು ಮತ್ತು ಅಧಿಕಾರಿಗಳ ನೈತಿಕಮಟ್ಟವನ್ನು ಕಾಪಾಡಲು ಹಾಗೂ ಬೆಳೆಸಲು ಇದು ಸಹಾಯಕ. ಯಾವ ನೌಕರನೇ ಆದರೂ ಕಾರ್ಯತತ್ಪರೆಯಿಂದ ಮೇಲಿನ ಹುದ್ದಗೆ ಹೋಗಲು ಅವಕಾಶವುಂಟು ಎಂಬ ತತ್ತ್ವ ಯಾವಾಗಲೂ ಅವನ ಹಾಗೂ ಸಂಸ್ಥೆಯ ಏಳಿಗೆಗೆ ನೆರವಾಗುವುದಲ್ಲದೆ ನೌಕರರಲ್ಲಿ ಸಂತೃಪ್ತಿ ಹಾಗೂ ಕಾರ್ಯನಿಷ್ಠೆಯನ್ನು ಬೆಳಸುತ್ತದೆ.

ಪದೋನ್ನತಿಯ ವ್ಯವಸ್ಥೆಯಲ್ಲಿ ಅನುಸರಿಸಬಹುದಾದ ಹಲವು ಸೂತ್ರಗಳಿವೆ. ಉದ್ಯೋಗದಲ್ಲಿ ಜ್ಯೇಷ್ಠತೆ ಅಥವಾ ಹಿರಿಯತನಕ್ಕೆ ಪ್ರಾಶಸ್ತ್ಯ ನೀಡಬೇಕೆಂಬುದು ಒಂದು ಸೂತ್ರ. ಉದ್ಯೋಗದಲ್ಲಿ ಯಾವುದೇ ಒಂದು ಇಲಾಖೆಯಲ್ಲಿ ಅಥವಾ ಸೇವೆಯಲ್ಲಿ ಯಾವ ನೌಕರ ಅತ್ಯಂತ ಹೆಚ್ಚಿನ ಕಾಲ ಸೇವೆ ಸಲ್ಲಿಸಿರುತ್ತಾನೊ ಆತನಿಗೆ ಪದೋನ್ನತಿಯ ವಿಚಾರದಲ್ಲಿ ಆದ್ಯತೆ ನೀಡಬೇಕು. ಇದರಿಂದ ನೌಕರನ ಹಿಂದಿನ ಅನುಭವಕ್ಕೆ ಮಾನ್ಯತೆ ಕೊಟ್ಟಂತಾಗುತ್ತದೆ. ಇದು ಒಂದು ವಿಧವಾದ ಸರದಿ ಪದ್ಧತಿ (ಕ್ಯೂಸಿಸ್ಟಂ). ಏಕೆಂದರೆ ಯಾರು ಮೊದಲು ಕೆಲಸಕ್ಕೆ ಸೇರಿಕೊಂಡಿರುತ್ತಾರೋ ಅವರಿಗೆ ಮೊದಲು ಪದೋನ್ನತಿಯ ಅವಕಾಶ ಸಿಗುತ್ತದೆ. ಆದರೆ ಇದರಲ್ಲಿ ಒಂದು ದೋಷವುಂಟು. ಅಸಮರ್ಥ ಅಥವಾ ಅದಕ್ಷನಾದವನು ದಕ್ಷನಿಗಿಂತ ಮೊದಲು ಸೇವೆಗೆ ಸೇರಿದ್ದರೆ ಅವನಿಗೆ ಪದೋನ್ನತಿ ದೊರೆಯುವ ಸಾಧ್ಯತೆ ಇರುತ್ತದೆ. ಪದೋನ್ನತಿಗೆ ಅರ್ಹತೆ, ಯೋಗ್ಯತೆ ಅಥವಾ ದಕ್ಷತೆ ಮುಖ್ಯ ಆಧಾರವಾಗಬಹುದು. ಯಾರಿಗೆ ಹೆಚ್ಚು ಯೋಗ್ಯತೆ, ದಕ್ಷತೆ ಸಾಮಥ್ರ್ಯ ಇರುತ್ತವೋ ಅವನಿಗೆ ಪದೋನ್ನತಿ ನೀಡಬೇಕು. ಇದರಲ್ಲಿ ಜ್ಯೇಷ್ಠತೆಗೆ ಅವಕಾಶವಿಲ್ಲ. ಅತ್ಯಂತ ಕನೀಯನಾದವನೂ ಯೋಗ್ಯತೆಯ, ದಕ್ಷತೆಯ, ಸಾಮಥ್ರ್ಯದ ಬಲದಿಂದ ಮೇಲೆ ಬರಬಹುದು. ಅನೇಕ ವರ್ಷಗಳ ಕಾಲ ಸೇವೆ ಸಲ್ಲಿಸಿದ ನೌಕರನಿಗೆ ಪದೋನ್ನತಿ ದೊರಕದೆ ಹೋಗಬಹುದು. ಕೆಲವು ಸಂದರ್ಭಗಳಲ್ಲಿ ಯೋಗ್ಯತೆಯನ್ನು ಕಂಡು ಹಿಡಿಯುವುದೇ ಒಂದು ಸಮಸ್ಯೆಯಾಗುತ್ತದೆ. ಕಾರ್ಯಸಾಮಥ್ರ್ಯವನ್ನು ಪರಿಗಣಿಸಿ, ಅದರ ಪ್ರಕಾರ ಒಬ್ಬ ಅಧಿಕಾರಿಗೆ ಪದೋನ್ನತಿ ನೀಡಬಹುದು. ಅದಕ್ಕಾಗಿ ಆತನ ಸೇವಾ ದಾಖಲೆ ಪುಸ್ತಕವನ್ನು ನಡೆಸಿಕೊಂಡು ಬರಬೇಕು. ಆದರೆ ಅಂಥ ದಾಖಲೆಯಿಂದಲೂ ಕೆಲವು ಸಾರಿ ನೌಕರನ ನಿಜವಾದ ಸಾಮಥ್ರ್ಯವನ್ನು ಅಥವಾ ಯೋಗ್ಯತೆ ದಕ್ಷತೆಗಳನ್ನು ತಿಳಿದುಕೊಳ್ಳಲು ಸಹಾಯವಾಗದೆ ಹೋಗಬಹದು. ಪದೋನ್ನತಿಯನ್ನು ಆಯಾ ಇಲಾಖೆಗಳ ಮುಖ್ಯರ ಅಭಿಪ್ರಾಯದ ಮೇಲೆ ನೀಡಬಹುದು. ಇದು ಬಹು ಸುಲಭ ಮಾರ್ಗ. ಆದರೆ ಇಲಾಖಾ ಮುಖ್ಯ ಪೂರ್ವಾಗ್ರಹದಿಂದ ಕೂಡಿದ್ದರೆ ಅರ್ಹರಾದ ನೌಕರಿಗೆ ಪದೋನ್ನತಿ ಸಿಗದೆ ಹೋಗಬಹುದು. ಸ್ಪರ್ಧಾಪರೀಕ್ಷೆಯನ್ನು ನಡೆಸಿ ಪದೋನ್ನತಿಯನ್ನು ನೀಡಬಹುದು.

ಮೇಲೆ ಹೇಳಿದ ಸೂತ್ರಗಳಲ್ಲಿ ಯಾವುದೇ ಒಂದನ್ನು ಮಾತ್ರವೇ ಅನುಸರಿಸುವುದರಿಂದ ನೌಕರರಿಗೆ ನ್ಯಾಯ ದೊರಕದೆ ಹೋಗಬಹುದು. ಆದ್ದರಿಂದ ಸರಿಯಾದ ಪದೋನ್ನತಿಯ ನೀತಿ ಮೇಲೆ ಹೇಳಿದ ಎಲ್ಲ ಸೂತ್ರಗಳನ್ನೂ ಗಮನಿಸಬೇಕು. ಸಮರ್ಪಕವಾದ ಪದೋನ್ನತಿಯ ವ್ಯವಸ್ಥೆ ಯಾವಾಗಲೂ ಸರಿಯಾಗಿ ಕೇಂದ್ರೀಯ ನಿಯಂತ್ರಣಕ್ಕೆ ಒಳಪಡಬೇಕು. ಇಲ್ಲವಾದರೆ ಪದೋನ್ನತಿಯಲ್ಲಿ ನಾನಾ ಬಗೆಯ ಪ್ರಭಾವಗಳಿಗೂ ಸ್ವಜನ ಪಕ್ಷಪಾತಕ್ಕೂ ಲಂಚಗುಳಿತನಕ್ಕೂ ಅವಕಾಶವಿರುತ್ತದೆ. ಸರ್ಕಾರ ಮತ್ತು ಸಾರ್ವಜನಿಕ ಸಂಸ್ಥೆಗಳಲ್ಲಿ ಅಂಥ ಅಪಾಯಗಳು ಹೆಚ್ಚು.

## ಉಲ್ಲೇಖಗಳು 
ವರ್ಗ:ಸಂಘಟನಾ ಸಿದ್ಧಾಂತ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭದ್ರತೆ

**ಭದ್ರತೆ** (**ಸುರಕ್ಷತೆ**) ಎಂದರೆ ಇತರರಿಂದ ಉಂಟಾಗುವ ಸಂಭಾವ್ಯ ಹಾನಿಯಿಂದ (ಅಥವಾ ಇತರ ಬೇಡವಾದ ಒತ್ತಾಯದ ಬದಲಾವಣೆ) ಸ್ವಾತಂತ್ರ್ಯ ಅಥವಾ ಅವುಗಳ ವಿರುದ್ಧ ಚೇತರಿಸಿಕೊಳ್ಳುವ ಸಾಮರ್ಥ್ಯ. ಭದ್ರತೆಯ ಫಲಾನುಭವಿಗಳು (ತಾಂತ್ರಿಕವಾಗಿ ಸಂಕೇತಿತರು) ವ್ಯಕ್ತಿಗಳು ಹಾಗೂ ಸಾಮಾಜಿಕ ಗುಂಪುಗಳು, ವಸ್ತುಗಳು ಹಾಗೂ ಸಂಸ್ಥೆಗಳು, ಪರಿಸರ ವ್ಯವಸ್ಥೆಗಳು ಅಥವಾ ತನ್ನ ಪರಿಸರದಿಂದಾದ ಬೇಡವಾದ ಬದಲಾವಣೆಗೆ ಈಡಾದ ಯಾವುದೇ ಇತರ ಎಂಟಿಟಿ ಅಥವಾ ವಿದ್ಯಮಾನವಾಗಿರಬಹುದು.

### ಕಂಪ್ಯೂಟರ್ ಸುರಕ್ಷತೆ 
ಕಂಪ್ಯೂಟರ್ ಸುರಕ್ಷತೆ (ಸೈಬರ್ ಸುರಕ್ಷತೆ ಅಥವಾ ಐಟಿ ಸುರಕ್ಷತೆ ಎಂದೂ ಪರಿಚಿತವಾಗಿದೆ) ಪದವು ಕಂಪ್ಯೂಟರ್‌ಗಳು ಹಾಗೂ ಸ್ಮಾರ್ಟ್‌ಫ಼ೋನ್‍ಗಳಂತಹ ಗಣನಾ ಸಾಧನಗಳು, ಜೊತೆಗೆ ಖಾಸಗಿ ಹಾಗೂ ಸಾರ್ವಜನಿಕ ಜಾಲಗಳಂತಹ ಕಂಪ್ಯೂಟರ್ ಜಾಲಗಳು ಮತ್ತು ಅಂತರಜಾಲದ ಸುರಕ್ಷತೆಯನ್ನು ಸೂಚಿಸುತ್ತದೆ. ಬಹುತೇಕ ಸಮಾಜಗಳಲ್ಲಿ ಕಂಪ್ಯೂಟರ್ ವ್ಯವಸ್ಥೆಗಳ ಮೇಲಿನ ಅವಲಂಬನೆಯ ಕಾರಣ ಈ ಕ್ಷೇತ್ರವು ಬೆಳೆಯುತ್ತಿರುವ ಮಹತ್ವವನ್ನು ಹೊಂದಿದೆ. ಇದು ಯಂತ್ರಾಂಶ, ತಂತ್ರಾಂಶ, ದತ್ತಾಂಶ, ಜನರ ರಕ್ಷಣೆ, ಮತ್ತು ಈ ವ್ಯವಸ್ಥೆಗಳನ್ನು ಪ್ರವೇಶಿಸುವ ಪ್ರಕ್ರಿಯೆಗೆ ಕೂಡ ಸಂಬಂಧಿಸಿದೆ.

## ಉಲ್ಲೇಖಗಳು 
ವರ್ಗ:ತಡೆಗಟ್ಟುವಿಕೆ
ಸಿಗರೇಟ್

thumb|ಹೊತ್ತಿಸದ, ಶೋಧಿಸಿದ ಸಿಗರೇಟ್
**ಸಿಗರೇಟ್** ಧೂಮಪಾನಕ್ಕಾಗಿ ತೆಳುವಾದ ಕಾಗದದಲ್ಲಿ ಸುತ್ತಲಾದ ಮನಃಪ್ರಭಾವಕ ವಸ್ತುವನ್ನು, ಸಾಮಾನ್ಯವಾಗಿ ತಂಬಾಕನ್ನು ಹೊಂದಿರುವ ಕಿರಿದಾದ ಉರುಳೆ. ಬಹುತೇಕ ಸಿಗರೇಟ್‍ಗಳು ಶೀಟ್ ಎಂದು ಕರೆಯಲ್ಪಡುವ "ಪುನಾರಚಿಸಿದ ತಂಬಾಕು" ಉತ್ಪನ್ನವನ್ನು ಹೊಂದಿರುತ್ತವೆ. ಇದು ಮರುಬಳಕೆಯ [ತಂಬಾಕು] ಕಾಂಡಗಳು, ವೃಂತಗಳು, ತುಣುಕುಗಳು, ಸಂಗ್ರಹಿಸಿದ ಧೂಳು, ಮತ್ತು ನೆಲದಿಂದ ಗುಡಿಸಿದ ವಸ್ತುಗಳನ್ನು ಹೊಂದಿರುತ್ತದೆ. ಇದಕ್ಕೆ ಅಂಟು, ರಾಸಾಯನಿಕಗಳು ಮತ್ತು ಭರ್ತಿಸಾಮಗ್ರಿಗಳನ್ನು ಸೇರಿಸಲಾಗುತ್ತದೆ; ಈ ಉತ್ಪನ್ನಕ್ಕೆ ನಂತರ ತಂಬಾಕು ತುಣುಕುಗಳಿಂದ ಪಡೆಯಲಾದ ನಿಕೋಟಿನ್ ಅನ್ನು ಸಿಂಪಡಿಸಿ ಸುರುಳಿ ಆಕಾರವನ್ನು ನೀಡಲಾಗುತ್ತದೆ. ಸಿಗರೇಟ್‍ನ ಒಂದು ತುದಿಗೆ ಬೆಂಕಿ ಹಚ್ಚಿದಾಗ ಅದು ಕನಲುತ್ತದೆ ಮತ್ತು ಬಾಯಿಯೊಳಗೆ ಹಿಡಿದಿಡಲಾದ ಅಥವಾ ಬಾಯಿಗೆ ಸ್ಪರ್ಶಿಸಿದ ಇನ್ನೊಂದು ತುದಿಯಿಂದ ಹೊಗೆಯನ್ನು ಉಚ್ಛ್ವಾಸ ಮಾಡಲು ಅವಕಾಶ ಮಾಡಿಕೊಡುತ್ತದೆ.

## ಉಲ್ಲೇಖಗಳು 
ವರ್ಗ:ಅಮೇರಿಕದ ಆವಿಷ್ಕಾರಗಳು
ಬತ್ತಿ

thumb|ಬತ್ತಿ
**ಬತ್ತಿ**ಯು ಎಣ್ಣೆ ದೀಪ ಅಥವಾ ಮೋಂಬತ್ತಿಯ ಜ್ವಾಲೆಯನ್ನು ಹೊರುವ, ಸಾಮಾನ್ಯವಾಗಿ ಹೆಣೆದ ಹತ್ತಿಯಾಗಿರುತ್ತದೆ. ಬತ್ತಿಯು ಲೋಮನಾಳ ಕ್ರಿಯೆಯಿಂದ ಕಾರ್ಯ ಮಾಡುತ್ತದೆ, ಇಂಧನವನ್ನು ಜ್ವಾಲೆಗೆ ಸಾಗಿಸುತ್ತದೆ. ದ್ರವ ಇಂಧನವು (ಸಾಮಾನ್ಯವಾಗಿ ಎಣ್ಣೆ ಅಥವಾ ಕರಗಿದ ಮೇಣ) ಜ್ವಾಲೆಯನ್ನು ತಲುಪಿದಾಗ, ಆವಿಯಾಗಿ ದಹಿಸುತ್ತದೆ. ಎಣ್ಣೆ ದೀಪ ಅಥವಾ ಮೋಂಬತ್ತಿಯು ಹೇಗೆ ಉರಿಯುತ್ತದೆ ಎಂಬುದರ ಮೇಲೆ ಬತ್ತಿಯು ಪರಿಣಾಮ ಬೀರುತ್ತದೆ. ಬತ್ತಿಯ ಪ್ರಮುಖ ಲಕ್ಷಣಗಳಲ್ಲಿ ವ್ಯಾಸ, ಪೆಡಸುತನ, ಅಗ್ನಿ ನಿರೋಧಕ ಗುಣ, ಮತ್ತು ಬಿಗಿಯಾಗುವ ಸಾಮರ್ಥ್ಯ ಸೇರಿವೆ.

ಬತ್ತಿಗಳನ್ನು ಸಾಮಾನ್ಯವಾಗಿ ಹೆಣೆದ ಹತ್ತಿಯಿಂದ ತಯಾರಿಸಲಾಗುತ್ತದೆ. ಕೆಲವೊಮ್ಮೆ ಬತ್ತಿಗಳನ್ನು ಚಪ್ಪಟೆಯಾಗಿ ಹೆಣೆಯಲಾಗುತ್ತದೆ. ಇದರಿಂದ ಅವು ಉರಿದಾಗ ಅವು ಮತ್ತೆ ಜ್ವಾಲೆಯೊಳಗೆ ಸುತ್ತಿಕೊಳ್ಳುತ್ತವೆ, ಹಾಗಾಗಿ ಅವು ಸ್ವದಾಹಿಯಾಗುತ್ತವೆ. ಈ ಬತ್ತಿಗಳ ಪರಿಚಯದ ಮೊದಲು, ಜ್ವಾಲೆಯನ್ನು ಆರಿಸದೇ ಹೆಚ್ಚಿನ ಬತ್ತಿಯನ್ನು ಕತ್ತರಿಸಲು ವಿಶೇಷ ಕತ್ತರಿಗಳನ್ನು ಬಳಸಲಾಗುತ್ತಿತ್ತು.

## ಉಲ್ಲೇಖಗಳು 
ವರ್ಗ:ಹತ್ತಿಯಿಂದ ತಯಾರಿಸಿದ ವಸ್ತುಗಳು
ನಗ್ನತೆ

thumb|ಅರೆಬೆತ್ತಲೆ ಸ್ಥಿತಿಯಲ್ಲಿರುವ ಯುವಕನ ದೇಹವನ್ನು ಸಂಪೂರ್ಣವಾಗಿ ಬೆತ್ತಲೆ ಸ್ಥಿತಿಯೊಂದಿಗೆ ಹೋಲಿಸುವುದು (ಬಟ್ಟೆ ಇಲ್ಲದೆ)

**ನಗ್ನತೆ** ಎಂದರೆ ಯಾವುದೇ ಉಡುಗೆಯನ್ನು ಧರಿಸಿಲ್ಲದಿರುವ ಸ್ಥಿತಿ.

ಬಟ್ಟೆಯನ್ನು ಉದ್ದೇಶಪೂರ್ವಕವಾಗಿ ಮತ್ತು ಪ್ರಜ್ಞಾಪೂರ್ವಕವಾಗಿ ಧರಿಸುವುದು ಒಂದು ವರ್ತನಸಂಬಂಧಿ ಹೊಂದಿಕೆಯಾಗಿದೆ. ಉಳಿದಿರುವ ಮತ್ತು ಉಳಿದಿಲ್ಲದ ಎಲ್ಲ ಪರಿಚಿತ ಪ್ರಾಣಿಗಳ ಪೈಕಿ ಬಟ್ಟೆ ಧರಿಸುವುದು ಅನನ್ಯವಾದ ಮಾನವ ಲಕ್ಷಣವಾಗಿದೆ ಮತ್ತು ವಾತಾವರಣದ ಶಕ್ತಿಗಳಿಂದ ರಕ್ಷಣೆಯಂತಹ ಕಾರ್ಯಾತ್ಮಕ ಅಗತ್ಯಗಳಿಂದ ಉದ್ಭವಿಸಿತು. ವಾತಾವರಣದ ಶಕ್ತಿಗಳಿಂದ ರಕ್ಷಣೆಯು ಸೂರ್ಯ (ವರ್ಣನಾಶ ಹೊಂದಿರುವ ಮಾನವರು) ಮತ್ತು ತಂಪು ಉಷ್ಣಾಂಶಗಳನ್ನು ಒಳಗೊಂಡಿದೆ. ಶಾರೀರಿಕ ಕೇಶದ ನಾಶ ಮತ್ತು (ಸುಮಾರು ೧೦೦,೦೦೦ ವರ್ಷಗಳಷ್ಟು ಹಿಂದೆ) ಮಾನವರು ಹೆಚ್ಚು ತಂಪು ಪ್ರದೇಶಗಳಿಗೆ ವಲಸೆ ಹೋದ ನಂತರ ಇದು ಆಯಿತು, ಏಕೆಂದರೆ ಅಲ್ಲಿ ಅವರು ವಿಕಸನವಾಗಿರಲಿಲ್ಲ ಮತ್ತು ಹಾಗಾಗಿ ಬೇಕಾದ ಶಾರೀರಿಕ ಹೊಂದಾಣಿಕೆಗಳನ್ನು ಹೊಂದಿರಲಿಲ್ಲ.

## ಉಲ್ಲೇಖಗಳು 
ವರ್ಗ:ಸಾಮಾಜಿಕ ರೂಢಿಗಳು
ದೊಣ್ಣೆ

**ದೊಣ್ಣೆ**ಯು ಎಲ್ಲ ಆಯುಧಗಳ ಪೈಕಿ ಅತ್ಯಂತ ಸರಳವಾದದ್ದು: ಸಾಮಾನ್ಯವಾಗಿ ಕಟ್ಟಿಗೆಯಿಂದ ತಯಾರಿಸಲಾದ ಗಿಡ್ಡನೆಯ ಕೋಲು ಅಥವಾ ಲಾಠಿ. ಇದನ್ನು ಪ್ರಾಗೈತಿಹಾಸಿಕ ಕಾಲದಿಂದ ಆಯುಧವಾಗಿ ಪ್ರಯೋಗಿಸಲಾಗಿದೆ. ಕೀನ್ಯಾದ, ಟುರ್ಕಾನಾದಲ್ಲಿನ ನಟಾರುಕ್‍ನ ಸ್ಥಳದಲ್ಲಿ ಸೇರಿದಂತೆ, ಹಿಂದೆ, ದೊಣ್ಣೆಗಳಿಂದ ಉಂಟಾದ ಮೊದ್ದು ಬಲದ ಪೆಟ್ಟುಗಳ ಹಲವಾರು ಉದಾಹರಣೆಗಳಿವೆ. ಇದನ್ನು ೧೦,೦೦೦ ವರ್ಷಗಳ ಹಿಂದೆ ನಡೆದ ಬೇಟೆಗಾರ-ಸಂಗ್ರಹಕರ ಗುಂಪುಗಳ ನಡುವಿನ ಒಂದು ಪ್ರಾಗೈತಿಹಾಸಿಕ ಸಂಘರ್ಷದ ಸ್ಥಳವೆಂದು ವರ್ಣಿಸಲಾಗಿದೆ. ಜನಪ್ರಿಯ ಸಂಸ್ಕೃತಿಯಲ್ಲಿ, ದೊಣ್ಣೆಗಳನ್ನು ಪ್ರಾಚೀನ ಸಂಸ್ಕೃತಿಗಳೊಂದಿಗೆ ಸಂಬಂಧಿಸಲಾಗಿದೆ, ವಿಶೇಷವಾಗಿ ಗವಿಮಾನವರೊಂದಿಗೆ.

ಬಹುತೇಕ ದೊಣ್ಣೆಗಳು ಒಂದು ಕೈಯಿಂದ ಪ್ರಯೋಗಿಸುವಷ್ಟು ಚಿಕ್ಕದಾಗಿರುತ್ತವೆ, ಆದರೆ ಹೆಚ್ಚು ದೊಡ್ಡನೆಯ ದೊಣ್ಣೆಗಳಿಗೆ ಪರಿಣಾಮಕಾರಿಯಾಗಲು ಎರಡೂ ಕೈಗಳನ್ನು ಉಪಯೋಗಿಸುವುದು ಅಗತ್ಯವಾಗಬಹುದು. ಸಮರಕಲೆಗಳು ಮತ್ತು ಕಾನೂನು ಜಾರಿ ಲಾಠಿಯು ಸೇರಿದಂತೆ ಇತರ ಕ್ಷೇತ್ರಗಳಲ್ಲಿ ವಿವಿಧ ವಿಶೇಷೀಕೃತ ದೊಣ್ಣೆಗಳನ್ನು ಬಳಸಲಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಆಯುಧಗಳು
ವೀರೇಂದ್ರ ಸಿಂಗ್ (ಭೌತವಿಜ್ಞಾನಿ)

**ವೀರೇಂದ್ರ ಸಿಂಗ್** (೮ ಜೂನ್ ೧೯೩೮) ರವರೊಬ್ಬ ಭಾರತೀಯ ಸೈದ್ಧಾಂತಿಕ ಭೌತಶಾಸ್ತ್ರಜ್ಞ, ಮಾಜಿ ಸಿ.ವಿ. ರಾಮನ್ ಚೇರ್ ಪ್ರೊಫೆಸರ್ ಮತ್ತು ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್(ಟಿಐಎಫ್ಆರ್) ನ ನಿರ್ದೇಶಕರಾಗಿದ್ದಾರೆ. ಉನ್ನತ ಶಕ್ತಿ ಭೌತಶಾಸ್ತ್ರದಲ್ಲಿ ತನ್ನ ಸಂಶೋಧನೆಗೆ ಹೆಸರುವಾಸಿಯಾಗಿರುವ ಸಿಂಗ್ ರವರು ಭಾರತೀಯ 
ಪ್ರಮುಖ ವಿಜ್ಞಾನ ಅಕಾಡೆಮಿಗಳದ ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸಸ್, ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿ, ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್ - ಭಾರತ ಮತ್ತು ದಿ ವರ್ಲ್ಡ್ ಅಕಾಡೆಮಿ ಆಫ್ ಸೈನ್ಸಸ್ ನಲ್ಲಿ ಚುನಾಯಿತರಾಗಿದ್ದಾರೆ. ವೈಜ್ಞಾನಿಕ ಸಂಶೋಧನೆಗಾಗಿ ಭಾರತದ ಸರ್ಕಾರದ ಅತ್ಯುನ್ನತ ಸಂಸ್ಥೆಯಾದ ಕೌನ್ಸಿಲ್ ಆಫ್ ಸೈಂಟಿಫಿಕ್ ಅಂಡ್ ಇಂಡಸ್ಟ್ರಿಯಲ್ ರಿಸರ್ಚ್ ಸಂಸ್ಥೆಯು ೧೯೭೩ ರಲ್ಲಿ, ಸಿಂಗ್ ರವರು  ಸೈನ್ಸ್ ಅಂಡ್ ಟೆಕ್ನಾಲಜಿಗೆ ನೀಡಿದ ಕೊಡುಗೆಗಳಿಗಾಗಿ,ಅತ್ಯುನ್ನತ ಭಾರತೀಯ ವಿಜ್ಞಾನ ಪ್ರಶಸ್ತಿಗಳಲ್ಲಿ ಒಂದಾದ  ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿಯನ್ನು ನೀಡಿ ಗೌರವಿಸಿತು.
## ಜನನ
ವೀರೇಂದ್ರ ಸಿಂಗ್ ೮ ಜೂನ್ ೧೯೩೮ ರಂದು ಬಿಜ್ನೌರ್ ನಲ್ಲಿ  ಜನಿಸಿದರು. 

## ಶಿಕ್ಷಣ
ವೀರೇಂದ್ರ ಸಿಂಗ್ ರವರು ಬಿ.ಎಸ್ಸಿ ಮತ್ತು ಎಮ್.ಎಸ್ಸಿ. ಪದವಿಯನ್ನು ಆಗ್ರ ವಿಶ್ವವಿದ್ಯಾಲಯದಲ್ಲಿ ಪಡೆದರು. ಅದರ ನಂತರ, ಅವರು  ೧೯೫೭ ನಲ್ಲಿ ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ ( ಟಿಐಎಫ್ಆರ್ ), ಮುಂಬೈ  ಸೇರಿದರು. ಅವರು ಬೆರ್ಕೆಲಿಯ  ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯಕ್ಕೆ (೧೯೫೯ - ೬೨) ನೇಮಿಸಲ್ಪಟ್ಟರು, ಅಲ್ಲಿ ಅವರು ಪಿಎಚ್ಡಿ ಪದವಿಯನ್ನು ಪೂರ್ಣಗೊಳಿಸಿದರು.

## ಲೀಗಸಿ
ಸಿಂಗ್ ರವರ ಅಧ್ಯಯನಗಳು ಹೈ ಎನರ್ಜಿ ಫಿಸಿಕ್ಸ್, ಕ್ವಾಂಟಮ್ ಮೆಕ್ಯಾನಿಕ್ಸ್ ಮತ್ತು ಕಣ ಭೌತಶಾಸ್ತ್ರದ ಕ್ಷೇತ್ರಗಳನ್ನು ವ್ಯಾಪಿಸಿವೆ. ಅವರು ಎಕ್ಸ್-ಮ್ಯಾಟ್ರಿಕ್ಸ್ ಸಿದ್ಧಾಂತ ಮತ್ತು ಹ್ಯಾಡ್ರನ್ಸ್ ಸಮ್ಮೀತಿ ಸಿದ್ಧಾಂತಗಳಲ್ಲಿ ಗಮನಾರ್ಹ ಕೊಡುಗೆಗಳನ್ನು ನೀಡಿದ್ದಾರೆ. ಸ್ಕ್ಯಾಟರಿಂಗ್ ಆಂಪ್ಲಿಟ್ಯೂಡ್ಸ್ ನಲ್ಲಿನ ಅವರ ಸೈದ್ಧಾಂತಿಕ ಕೆಲಸವು ಹ್ಯಾಡ್ರನ್ ಪ್ರಕ್ರಿಯೆಗಳಲ್ಲಿ ಹೆಚ್ಚಿನ ಶಕ್ತಿಯ ಒಟ್ಟು ಅಡ್ಡ-ವಿಭಾಗಗಳ ಗ್ರಹಿಕೆಯನ್ನು ವಿಸ್ತರಿಸಲು ಸಹಾಯ ಮಾಡಿತು.

## ಸಂಶೋಧನಾ ಕ್ಷೇತ್ರಗಳು
* ಸೈದ್ಧಾಂತಿಕ ಭೌತಶಾಸ್ತ್ರ. 
* ಉನ್ನತ ಶಕ್ತಿ ಭೌತಶಾಸ್ತ್ರ. 
* ಕ್ವಾಂಟಮ್ ಮೆಕ್ಯಾನಿಕ್ಸ್ ಪ್ರತಿಷ್ಠಾನ ‌.

## ಪ್ರಶಸ್ತಿಗಳು
* ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿ - ೧೯೭೩.
* ಮೆಘನಾದ್ ಸಾಹಾ ಪ್ರಶಸ್ತಿ - ೧೯೭೯.
* ಗೋಯಲ್ ಪ್ರಶಸ್ತಿ - ೧೯೯೫.
* ದೈಹಿಕ ಸಂಶೋಧನಾ ಪ್ರಯೋಗಾಲಯದ  ಕೆ.ಆರ್. ರಾಮನಾಥನ್ ಸ್ಮಾರಕ ಉಪನ್ಯಾಸ ಪ್ರಶಸ್ತಿ - ೧೯೯೫.
* ಸಿ.ವಿ.ರಾಮನ್ ಬರ್ತ್ ಸೆಂಟನರಿ ಗೋಲ್ಡ್ ಮೆಡಲ್ - ೧೯೯೬.
* ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಆಸ್ಟ್ರೋಫಿಸಿಕ್ಸ್ ನ ಬೈಸೆಂಷಿಯಲ್ ಉಪನ್ಯಾಸ ಪ್ರಶಸ್ತಿ - ೧೯೯೫.
* ಕೊಲ್ಕತ್ತಾ ಮ್ಯಾಥಮೆಟಿಕಲ್ ಸೊಸೈಟಿಯ ಎಸ್.ಎನ್.ಬೋಸ್ ಸ್ಮಾರಕ ಉಪನ್ಯಾಸ ಪ್ರಶಸ್ತಿ - ೧೯೯೫.
* ಬೋಸ್ ನ್ಯಾಷನಲ್ ಸೆಂಟರ್ ಫಾರ್ ಬೇಸಿಕ್ ಸೈನ್ಸಸ್ ನ  ಎಸ್. ಎನ್. ಬೋಸ್ ಮೆಮೊರಿಯಲ್ ಲೆಕ್ಚರ್ ಪ್ರಶಸ್ತಿ - ೧೯೯೫.
* ಮೇಘನಾದ್ ಸಾಹಾ ಲೆಕ್ಚರ್ ಆಫ್ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್, ಭಾರತ - ೧೯೯೬.
* ಇನ್ಸ್ಟಿಟ್ಯೂಷನ್ ಆಫ್ ಎಲೆಕ್ಟ್ರಾನಿಕ್ಸ್ ಮತ್ತು ಟೆಲಿಕಮ್ಯುನಿಕೇಶನ್ ಎಂಜಿನಿಯರ್ಸ್ ನ, ಬಾಬಾ ಸ್ಮಾರಕ ಉಪನ್ಯಾಸ ಪ್ರಶಸ್ತಿ - ೧೯೯೭.

## ಉಲ್ಲೇಖಗಳು
ವರ್ಗ:ಭಾರತೀಯ ವಿಜ್ಞಾನಿಗಳು
ಬೀಗಮುದ್ರೆ

**ಬೀಗಮುದ್ರೆ** ಎಂದರೆ ಕಾರ್ಮಿಕ ವಿವಾದ ಬಗೆಹರಿಯದ ಕಾಲದಲ್ಲಿ, ಕಾರ್ಖಾನೆಯ ಆಡಳಿತ ಮಂಡಳಿ ಕೈಗೊಳ್ಳುವ ಒಂದು ಕ್ರಮ (ಲಾಕ್ ಔಟ್). **ಹೊರಗೀಲಿ** ಪರ್ಯಾಯಪದ. ಕಾರ್ಖಾನೆಯ ಮಾಲೀಕ ಕಾರ್ಮಿಕರ ಬೇಡಿಕೆಗಳ ಬಗ್ಗೆ ಯಾವ ತೀರ್ಮಾನಕ್ಕೂ ಬರಲಾಗದ ಸ್ಥಿತಿ ತಲುಪಿದಾಗ ಕಾರ್ಮಿಕರು ಉದ್ರಿಕ್ತರಾಗಿ ಕಾರ್ಖಾನೆಗೆ ಧಕ್ಕೆ ತರುವರೆಂಬ ಭೀತಿಯಿಂದ ಕಾರ್ಖಾನೆಯನ್ನು ಮುಚ್ಚಿಬಿಡುತ್ತಾನೆ. ಈ ಪರಿಸ್ಥಿತಿಯೇ ಬೀಗಮುದ್ರೆ. ಕಾರ್ಖಾನೆಯ ಮಾಲೀಕ ಅಥವಾ ಆಡಳಿತಮಂಡಳಿಯ ಇಚ್ಛೆಗನುಗುಣವಾಗಿ ವಿವಾದಗಳು ತೀರ್ಮಾನಕ್ಕೆ ಬರದಾಗ, ಕಾರ್ಮಿಕರನ್ನು ಅಸಹಾಯಸ್ಥಿತಿಗೆ ತರುವುದಕ್ಕಾಗಿ ಕೆಲವು ಉದ್ಯಮ ಮಾಲೀಕರು ಇದನ್ನು ಬಳಸುತ್ತಾರೆ ಎಂಬ ವಾದವಿದೆ. ತಮ್ಮ ಬೇಡಿಕೆಗಳು ಶಾಂತವಾಗಿ ಬಗೆಹರಿಯದಿದ್ದಾಗ ಕಾರ್ಮಿಕರು ಮುಷ್ಕರ ಹೂಡುತ್ತಾರೆ. ಸಾಮಾನ್ಯವಾಗಿ ಮುಷ್ಕರಗಳು ಕೂಲಿ ಹೆಚ್ಚಳಕ್ಕಾಗಿ ನಡೆಯುತ್ತವೆ. ಆಗ ಉದ್ಯಮ ಮಾಲೀಕರು ಕಾರ್ಮಿಕ ಸಂಘದ ನಾಯಕರೊಡನೆ ಸಮಾಲೋಚಿಸುತ್ತಾರೆ. ಆದರೆ ವಿವಾದ ಬಗೆಹರಿಯದೆ, ಮುಷ್ಕರ ಬಹಳ ಕಾಲದತನಕ ಮುಂದುವರಿದಾಗ, ಮತ್ತು ಒಪ್ಪಂದಕ್ಕೆ ಬರುವುದು ಸಾಧ್ಯವೇ ಇಲ್ಲವೆನ್ನುವ ಸ್ಥಿತಿ ಉಂಟಾದಾಗ ಮಾಲೀಕರು ತಮ್ಮ ಕಾರ್ಖಾನೆಯ ಹಿತದೃಷ್ಟಿಯಿಂದ ಬೀಗಮುದ್ರೆ ಸಾರುತ್ತಾರೆ. ಆಗ ಕಾರ್ಖಾನೆಯ ಎಲ್ಲ ಬಗೆಯ ಕೆಲಸ ಕಾರ್ಯಗಳನ್ನು ನಿಲ್ಲಿಸಿ ಪೊಲೀಸರ ರಕ್ಷಣೆಯಲ್ಲಿ ಕಾರ್ಖಾನೆಗೆ ಬೀಗ ಹಾಕಿ ಮುಚ್ಚಿಬಿಡುತ್ತಾರೆ.

ಬೀಗಮುದ್ರೆ ಮುಷ್ಕರದಷ್ಟು ಸಾಮಾನ್ಯವಲ್ಲ. ಒಟ್ಟು ಮುಷ್ಕರದ ಶೇಕಡಾ 5-8ರಷ್ಟು ಮಾತ್ರ ಬೀಗಮುದ್ರೆಯಲ್ಲಿ ಪರ್ಯವಸಾನವಾಗುತ್ತವೆ. ಬೀಗಮುದ್ರೆಯಿಂದಾಗಿ ಕಾರ್ಮಿಕರು ನಿರುದ್ಯೋಗಸ್ಥರಾಗುವುದರಿಂದ ಅವರು ಮಾಲೀಕರೊಡನೆ ಅಥವಾ ಆಡಳಿತ ಮಂಡಳಿಗಳ ಒಡನೆ ಯಾವುದಾದರೂ ಒಪ್ಪಂದಕ್ಕೆ ಬರಲೇಬೇಕಾಗುತ್ತದೆ. ಬೀಗಮುದ್ರೆಗಳ ಸರಿಯಾದ ಅಂಕೆ ಅಂಶಗಳಿಲ್ಲದ ಕಾರಣ ಇದರಿಂದ ದೇಶಕ್ಕೆ ಎಷ್ಟು ನಷ್ಟವಾಗುತ್ತದೆ ಮತ್ತು ಆಗಿದೆ ಎಂಬುದು ತಿಳಿದುಬರುವುದಿಲ್ಲ.

ಬೀಗಮುದ್ರೆಯಿಂದ ಕೈಗಾರಿಕಾ ಸಂಬಂಧ ಕೆಡುತ್ತದೆ. ಉತ್ಪಾದನೆ ಸಂಪೂರ್ಣವಾಗಿ ಕುಂಠಿತವಾಗುತ್ತದೆ. ಭಾರತದಂಥ ಅನಭಿವೃದ್ಧಿ ಶೀಲ ರಾಷ್ಟ್ರದಲ್ಲಿ ಬೀಗಮುದ್ರೆ ಉಂಟಾದಾಗ ಕೈಗಾರಿಕೋತ್ಪನ ತೀವ್ರವಾಗಿ ಕುಸಿಯುತ್ತದೆ. ಕಾರ್ಮಿಕ ಸಂಘಗಳು ತುಂಬ ಬಲಿಷ್ಠವಾಗಿದ್ದು ಕಾನೂನು ಮೀರಿ ವರ್ತಿಸುವ ಮತ್ತು ಬಲಪ್ರಯೋಗದ, ನಷ್ಟ ಉಂಟುಮಾಡುವ ಪರಿಸ್ಥಿತಿಯಲ್ಲಿ ಬೀಗಮುದ್ರೆ ಒಂದು ತಾತ್ಕಾಲಿಕ ರಕ್ಷಣೆ ಎಂದೂ ಹೇಳಬಹುದು. ಸರ್ಕಾರದ ಮಾಲೀಕತ್ವದಲ್ಲಿರುವ ಸಾರ್ವಜನಿಕ ಕೈಗಾರಿಕೆಗಳಲ್ಲೂ ಬೀಗಮುದ್ರೆ ಪರಿಸ್ಥಿತಿ ಬರುತ್ತದೆ. ಸಾಮಾನ್ಯವಾಗಿ ಭಾರತದಲ್ಲಿ ಬೀಗಮುದ್ರೆ ಕೂಲಿ ಏರಿಕೆ ಬೇಡಿಕೆಯ ಮೂಲದ್ದಾಗಿರುತ್ತದೆ.

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* Account of the great farm lockout of 1872 on EASF

ವರ್ಗ:ಕಾರ್ಮಿಕ ವಿವಾದಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ದಿ ಡಿಪಾರ್ಟೆಡ್

***ದಿ ಡಿಪಾರ್ಟೆಡ್***  ೨೦೦೬ರಲ್ಲಿ ತೆರೆಕಂಡ ಆಂಗ್ಲ ಚಲನಚಿತ್ರ.  ವಿಲಿಯಂ ಮೊನಹನ್ ಅವರ ಚಿತ್ರಕಥೆಗೆ ಮಾರ್ಟಿನ್ ಸ್ಕಾರ್ಸೆಸೆ ನಿರ್ದೇಶಿಸಿದ್ದಾರೆ. ಇದು ೨೦೦೨ರ ಹಾಂಕಾಂಗ್ ಚಲನಚಿತ್ರ ಇಂಟರ್ನಲ್ ಅಫ಼ೆರ್ಸ್ ನ ರೀಮೇಕ್ ಚಿತ್ರವಾಗಿದೆ.  ಈ ಚಿತ್ರವು ಬಹಳ ಉತ್ತಮ ವಿಮರ್ಶೆಗಳನ್ನು ಪಡೆದು ಬಾಕ್ಸ್ ಆಫೀಸ್ನಲ್ಲಿ $ 289.8 ದಶಲಕ್ಷದಷ್ಟು ಹಣವನ್ನು ಗಳಿಸಿತು ಹಾಗೂ ನಾಲ್ಕು ಅಕಾಡೆಮಿ ಪ್ರಶಸ್ತಿಗಳನ್ನು ಸಹ ಗೆದ್ದಿತು

## ಕಥಾವಸ್ತು 
ಕಥೆಯು ಬಾಸ್ಟನ್ನಲ್ಲಿ ನಡೆಯುತ್ತದೆ. ಐರಿಶ್ ಮಾಬ್ ಬಾಸ್(ಡಾನ್) ಫ್ರಾನ್ಸಿಸ್ "ಫ್ರಾಂಕ್" ಕಾಸ್ಟೆಲ್ಲೋ (ನಿಕೋಲ್ಸನ್) ಮಸ್ಸಾಚ್ಯುಸೆಟ್ಸ್ ಸ್ಟೇಟ್ ಪೊಲೀಸ್ ಪಡೆಯಲ್ಲಿ ತನ್ನ ಮಗನಂತಿದ್ದ  ಕೋಲಿನ್ ಸುಲೀವಾನ್ (ಮ್ಯಾಟ್ ಡ್ಯಾಮನ್) ಅನ್ನು ಇರಿಸುತ್ತಾನೆ;ಅದೇ ಸಮಯದಲ್ಲಿ ಪೋಲೀಸ್ ಕೂಡ ತಮ್ಮ ಕಡೆಯವನಾದ ವಿಲಿಯಂ "ಬಿಲ್ಲಿ" ಕೋಸ್ಟಿಗನ್ (ಲಿಯೊನಾರ್ಡೊ ಡಿಕಾಪ್ರಿಯೊ) ಅನ್ನು ಕಾಸ್ಟೆಲ್ಲೋ ಕಡೆಯವರ ಪೈಕಿಯಲ್ಲಿ ಸೇರಿಸುತ್ತಾರೆ. ಕೋಲಿನ್ ಮತ್ತು ವಿಲಿಯಂ ಇಬ್ಬರು ಈ ಸ್ಥಿತಿಯನ್ನು ಅರಿತಾಗ,ಇತರು ಅವರಿಬ್ಬರನ್ನು ಗೂಡಾಚಾರಿಯೆಂದು ಕಂಡುಹಿಡಿಯುವ ಮೊದಲು,ಇವರಿಬ್ಬರೆ ಗುರುತನ್ನು ಪತ್ತೆಹಚ್ಚುವ ಪ್ರತಿ ಪ್ರಯತ್ನವನ್ನೂ ಮಾಡುತ್ತಾರೆ.

## ಪಾತ್ರವರ್ಗ 
 * ಲಿಯೊನಾರ್ಡೊ ಡಿಕಾಪ್ರಿಯೊ ಬಿಲ್ಲಿ ಕಾಸ್ಟಿಗಾನ್ ಆಗಿ
* ಮ್ಯಾಟ್ ಡ್ಯಾಮನ್ ಕಾಲಿನ್ ಸುಲ್ಲಿವಾನ್ ಆಗಿ
* ಜ್ಯಾಕ್ ನಿಕೋಲ್ಸನ್ ಫ್ರಾಂಕ್ ಕಾಸ್ಟೆಲ್ಲೋ ಆಗಿ
* ಮಾರ್ಕ್ ವಾಲ್ಬರ್ಗ್ ಸಾರ್ಜೆಂಟ್  ಸೀನ್ ಡಿಗ್ನಾಮ್ ಆಗಿ
* ಮಾರ್ಟಿನ್ ಶೀನ್ ಕ್ಯಾಪ್ಟನ್ ಆಗಿ ಆಲಿವರ್ ಕ್ವೀನ್
* ಅರ್ನಾಲ್ಡ್ ಫ್ರೆಂಚ್ನಂತೆ ಪಾತ್ರದಲ್ಲಿ ರೇ ವಿನ್ಸ್ಟೋನ್
* ವೆರಾ ಫಾರ್ಮಾಗಾ ಡಾ. ಮಡೋಲಿನ್ ಮ್ಯಾಡೆನ್ ಆಗಿ
* ಟ್ರೋಪೆರ್ ಬ್ರೌನ್ ಪಾತ್ರದಲ್ಲಿಆಂಟನಿ ಆಂಡರ್ಸನ್
* ಅಲೆಕ್ ಬಾಲ್ಡ್ವಿನ್ ಕ್ಯಾಪ್ಟನ್ ಜಾರ್ಜ್ ಎಲ್ಬೆರ್ಬಿ ಆಗಿ

### ಬಾಕ್ಸ್ ಆಫೀಸ್ 
$ 90 ಮಿಲಿಯನ್ ಬಜೆಟ್ನ ಈ ಚಿತ್ರವು, ಅಮೆರಿಕಾ ಮತ್ತು ಕೆನೆಡಾದಲ್ಲಿ $132.4ಮಿಲಿಯನ್ ಗಳಿಸಿತು. ಒಟ್ಟಾರೆಯಾಗಿ ವಿಶ್ವಾದ್ಯಾಂತ $291.5 ಮಿಲಿಯನ್ ಗಳಿಕೆಯನ್ನು ಮಾಡಿತು.

## ಟಿಪ್ಪಣಿಗಳು 
## ಬಾಹ್ಯ ಕೊಂಡಿಗಳು 
*  
*    
* 

ವರ್ಗ:ಹಾಲಿವುಡ್
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
ವರ್ಗ:Pages with unreviewed translations
ಬೀಜ

thumb|350x350px|ವಿವಿಧ ಸಸ್ಯಗಳ ಬೀಜಗಳು
**ಬೀಜ**ವು (**ಬಿತ್ತ**) ರಕ್ಷಣಾತ್ಮಕ ಹೊರಕವಚದಿಂದ ಆವೃತವಾದ ಮೂಲಾವಸ್ಥೆಯ ಸಸ್ಯ. ಬೀಜದ ರಚನೆಯು ಆವೃತಬೀಜಿ ಮತ್ತು ಅನಾವೃತ ಬೀಜಿ ಸಸ್ಯಗಳು ಸೇರಿದಂತೆ ಬೀಜ ಸಸ್ಯಗಳಲ್ಲಿನ (ಸ್ಪರ್ಮೆಟೊಫ಼ೈಟ್‍ಗಳು) ಸಂತಾನೋತ್ಪತ್ತಿಯ ಪ್ರಕ್ರಿಯೆಯ ಭಾಗವಾಗಿದೆ.

ಬೀಜಗಳು ಬಲಿತ ಅಂಡಾಣುವಿನ ಉತ್ಪತ್ತಿಯಾಗಿವೆ, ಅಂದರೆ ಪರಾಗಕಣಗಳಿಂದ ಫಲೀಕರಣ ಮತ್ತು ತಾಯಿಸಸ್ಯದೊಳಗೆ ಸ್ವಲ ಬೆಳವಣಿಗೆಯಾದ ನಂತರದ ಉತ್ಪತ್ತಿ. ಮೊಳಕೆಯು ಯುಗ್ಮಜದಿಂದ ವಿಕಸನಗೊಳ್ಳುತ್ತದೆ ಮತ್ತು ಬೀಜದ ಕವಚವು ಅಂಡಾಣುವಿನ ಕವಚಗಳಿಂದ ವಿಕಸನಗೊಳ್ಳುತ್ತದೆ.

## ಬಾಹ್ಯ ಸಂಪರ್ಕಗಳು 
* Royal Holloway, University of London: The Seed Biology Place
* The Millennium Seed Bank Project Kew Garden's ambitious preservation project
* The Svalbard Global Seed Vault – a backup facility for the world's seed banks
* Plant Physiology online: Types of Seed Dormancy and the Roles of Environmental Factors 
* Canadian Grain Commission:Seed characters used in the identification of small oilseeds and weed seeds
* The Seed Site: collecting, storing, sowing, germinating, and exchanging seeds, with pictures of seeds, seedpods and seedlings.
* Plant Fix: Check out various plant seeds and learn more information about them

ವರ್ಗ:ಸಸ್ಯಶಾಸ್ತ್ರ
ಬೀಜ (ಸಂಸ್ಕೃತ ಪದ)

**ಬೀಜ** ಒಂದು ಸಂಸ್ಕೃತ ಪದವಾಗಿದೆ. ಹಿಂದೂ ಮತ್ತು ಬೌದ್ಧ ಧರ್ಮಗಳಲ್ಲಿ ಇದನ್ನು ವಿಷಯಗಳ ಮೂಲ ಅಥವಾ ಕಾರಣಕ್ಕೆ ರೂಪಕವಾಗಿ ಬಳಸಲಾಗುತ್ತದೆ ಮತ್ತು ಬಿಂದು ಪದಕ್ಕೆ ನಂಟು ಹೊಂದಿದೆ.

## ತಂತ್ರದಲ್ಲಿ 
ವಜ್ರಾಯನ ಬೌದ್ಧಧರ್ಮ ಮತ್ತು ಹಿಂದೂ ಧರ್ಮದಲ್ಲಿ, *ಬೀಜ* ಪದವನ್ನು ಮಂತ್ರಗಳೊಳಗಿರುವ ಆಧ್ಯಾತ್ಮಿಕ "ಬೀಜಾಕ್ಷರ"ಗಳಿಗೆ ಬಳಸಲಾಗುತ್ತದೆ. ಈ ಬೀಜಗಳು ನಿಖರವಾದ ಅರ್ಥಗಳನ್ನು ಹೊಂದಿರುವುದಿಲ್ಲ, ಆದರೆ ಆಧ್ಯಾತ್ಮಿಕ ತತ್ತ್ವಗಳಿಗೆ ಸಂಪರ್ಕಗಳನ್ನು ಸಾಗಿಸುತ್ತವೆ ಎಂದು ನಂಬಲಾಗಿದೆ. ಅತ್ಯಂತ ಪರಿಚಿತವಾಗಿರುವ ಬೀಜಾಕ್ಷರವೆಂದರೆ ಓಂ. ಇದು ಮೊಟ್ಟಮೊದಲು ಹಿಂದೂ ಧರ್ಮಗ್ರಂಥಗಳಾದ ಉಪನಿಷತ್ತುಗಳಲ್ಲಿ ಕಂಡುಬಂದಿತು.ಕೆಲವು ತಾಂತ್ರಿಕ ಸಂಪ್ರದಾಯಗಳಲ್ಲಿ, ವರ್ಣಮಾಲೆಯ ಬೀಜವು ಮಾತೃಕೆಯರ ವಿಗ್ರಹರಹಿತ ನಿರೂಪಣಗಳು ಮತ್ತು ವಿಶ್ವಾಸಾರ್ಹ ಸಾಕಾರತೆಗಳೆಂದು ಅರ್ಥಮಾಡಿಕೊಳ್ಳಲಾಗಿದೆ.

## ಟಿಪ್ಪಣಿಗಳು 
ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ವಾಯವೀಯ ಬೇರು

right|thumb|200x200px|ಆಲದ ಮರ
**ವಾಯವೀಯ ಬೇರುಗಳು** ಎಂದರೆ ನೆಲದ ಮೇಲಿನ ಬೇರುಗಳು. ಇವು ಬಹುತೇಕ ಯಾವಾಗಲೂ ಅಸ್ಥಾನಿಕವಾಗಿರುತ್ತವೆ. ಇವು ವೈವಿಧ್ಯಮಯ ಸಸ್ಯ ಪ್ರಜಾತಿಗಳಲ್ಲಿ ಕಂಡುಬರುತ್ತವೆ, ಉದಾಹರಣೆಗೆ ಆರ್ಕೀಡ್‍ಗಳಂತಹ ಅಧಿಸಸ್ಯಗಳು, ಮ್ಯಾಂಗ್ರೋವ್‍ಗಳಂತಹ ಉಷ್ಣವಲಯದ ಕರಾವಳಿ ಜೌಗು ಮರಗಳು, ಉತ್ಪನ್ನದಾಯಕ ಆಲದ ಮರಗಳು, ಬಿಸಿ ಸಮಶೀತೋಷ್ಣ ವಲಯದ ಮಳೆಕಾಡು ರಾಟಾ ಮತ್ತು ನ್ಯೂ ಜೀಲಂಡ್‍ನ ಪೊಹುಟುಕಾವಾ ಮರಗಳು ಮತ್ತು ಕಾಮನ್ ಐವಿ ಹಾಗೂ ಪಾಯಿಸನ್ ಐವಿಯಂತಹ ಬಳ್ಳಿಗಳು.

### "ನಿಗ್ರಾಹಕ ಸಸ್ಯಗಳು" (ಆಸರೆ ಬೇರು) 
ಆಲದ ಮರಗಳು ನಿಗ್ರಾಹಕ ಮರಗಳ ಉದಾಹರಣೆಯಾಗಿವೆ. ಇವು ತಮ್ಮ ಜೀವನವನ್ನು ಮತ್ತೊಂದು ಮರದ ಅಗ್ರಭಾಗದಲ್ಲಿ ಅಧಿಸಸ್ಯವಾಗಿ ಆರಂಭಿಸುತ್ತವೆ. ಇವುಗಳ ಬೇರುಗಳು (**ಬಿಳಲುಗಳು**) ಕೆಳಮುಖವಾಗಿ ಮತ್ತು ಆಶ್ರಯದಾತ ಸಸ್ಯದ ಸುತ್ತ ಬೆಳೆಯುತ್ತವೆ, ಒಮ್ಮೆ ನೆಲ ಮುಟ್ಟಿದ ಮೇಲೆ ಇವುಗಳ ಬೆಳವಣಿಗೆಯು ವೇಗಗೊಳ್ಳುತ್ತದೆ. ಕಾಲಾಂತರದಲ್ಲಿ, ಬೇರುಗಳು ಒಗ್ಗೂಡಿ ಹುಸಿಕಾಂಡದ ರಚನೆಯಾಗುತ್ತದೆ ಮತ್ತು ಇದು ಆಶ್ರಯದಾತ ಸಸ್ಯವನ್ನು ಅದುಮುತ್ತಿದೆ ಎಂಬ ನೋಟವನ್ನು ನೀಡಬಹುದು.

## ಉಲ್ಲೇಖಗಳು 
ವರ್ಗ:ಸಸ್ಯ ಬೇರುಗಳು
ಬಾಳಿಕೆ

**ಬಾಳಿಕೆ** ಎಂದರೆ ಒಂದು ಭೌತಿಕ ಉತ್ಪನ್ನವು ಅದರ ವಿನ್ಯಾಸ ಜೀವಮಾನದುದ್ದಕ್ಕೆ ಸಾಮಾನ್ಯ ಕಾರ್ಯದ ಸವಾಲುಗಳನ್ನು ಎದುರಿಸಿದಾಗ ಕಾರ್ಯಸಮರ್ಥವಾಗಿ ಉಳಿದುಕೊಳ್ಳುವ ಸಾಮರ್ಥ್ಯ. ಬಳಕೆಯಲ್ಲಿ ಬಾಳಿಕೆಯ ಹಲವಾರು ಅಳತೆಗಳಿವೆ. ಇವುಗಳಲ್ಲಿ ಜೀವನದ ವರ್ಷಗಳು, ಬಳಕೆಯ ಗಂಟೆಗಳು, ಮತ್ತು ಕಾರ್ಯಕಾರಿ ಆವರ್ತಗಳ ಸಂಖ್ಯೆ ಸೇರಿವೆ. ಅರ್ಥಶಾಸ್ತ್ರದಲ್ಲಿ, ದೀರ್ಘ ಪ್ರಯೋಜನಕಾರಿ ಜೀವಮಾನವುಳ್ಳ ಸರಕುಗಳನ್ನು ಬಾಳಿಕೆ ಬರುವ ಸರಕುಗಳು ಎಂದು ಕರೆಯಲಾಗುತ್ತದೆ.

## ಉತ್ಪನ್ನದ ಬಾಳಿಕೆಯ ಅಗತ್ಯಗಳು 
ಉತ್ಪನ್ನದ ಬಾಳಿಕೆಯನ್ನು ಉತ್ತಮ ಪರಿಹಾರ್ಯತೆ ಮತ್ತು ಪುನರುಜ್ಜೀವನ ಸಾಮರ್ಥ್ಯ, ಜೊತೆಗೆ ಸಂರಕ್ಷಣೆಯಿಂದ ದೃಢೀಕರಿಸಲಾಗುತ್ತದೆ. ಪ್ರತಿಯೊಂದು ಬಾಳಿಕೆ ಬರುವ ಉತ್ಪನ್ನವು ತಾಂತ್ರಿಕ, ತಂತ್ರಜ್ಞಾನ ಸಂಬಂಧಿ ಹಾಗೂ ವಿನ್ಯಾಸ ಸಂಬಂಧಿ ಬೆಳವಣಿಗೆಗಳಿಗೆ ಹೊಂದಿಕೊಳ್ಳುವ ಸಾಮರ್ಥ್ಯ ಹೊಂದಿರಬೇಕು. ಇದರ ಜೊತೆಗೆ ಗ್ರಾಹಕರ ಕಡೆಯಿಂದ ಒಂದು ಉತ್ಪನ್ನದ ಅತಿ ಇತ್ತೀಚಿನ ಆವೃತ್ತಿಯನ್ನು ಹೊಂದಬೇಕೆಂಬುವ ಇಚ್ಛೆಯನ್ನು ತ್ಯಜಿಸುವ ಗುಣ ಇರಬೇಕು.

## ಉಲ್ಲೇಖಗಳು 
ವರ್ಗ:ಭೌತಿಕ ಗುಣಲಕ್ಷಣಗಳು
ದಿವಾನಖಾನೆ

**ದಿವಾನಖಾನೆ** ಒಂದು ಪಾರ್ಸಿ ಪದಸಮುಚ್ಚಯವಾಗಿದೆ. ಇದು ಒಂದು ಅತಿಥಿ ಗೃಹ ಅಥವಾ ಕೋಣೆಯನ್ನು ಸೂಚಿಸುತ್ತದೆ. ಇದು ಮಧ್ಯಕಾಲೀನ ಯೂರೋಪ್‍ನ ದೊಡ್ಡ ಕೋಣೆಗೆ ಸಮಾನವಾಗಿದೆ.

ಮಧ್ಯಪ್ರಾಚ್ಯ, ಅರಬ್, ಪರ್ಷಿಯನ್ ಹಾಗೂ ಕುರ್ದಿಷ್ ಸಮಾಜಗಳಲ್ಲಿ, ಬುಡಕಟ್ಟು ಮುಖಂಡನ ಅತಿಥಿ ಗೃಹವನ್ನು ಬಹುತೇಕವಾಗಿ ಬುಡಕಟ್ಟಿನ ವ್ಯವಹಾರಗಳನ್ನು ಚರ್ಚಿಸಲು ಬಳಸಲಾಗುತ್ತದೆ. ಇದು ಬುಡಕಟ್ಟಿನ ರಾಜಕೀಯ ಹಾಗೂ ಸಾಮಾಜಿಕ ವ್ಯವಹಾರಗಳಿಗೆ ಮೀಸಲಾದ ಸಂಸ್ಥೆಯಾಗಿ ಕಾರ್ಯನಿರ್ವಹಿಸುತ್ತಿತ್ತು. *ದಿವಾನ್* ಅಥವಾ *ದಿವಾನಖಾನೆ*ಯು ಆಘಾ ಮತ್ತು ಅವನ ಪುರುಷ ಅತಿಥಿಗಳಿಗೆ ಮೀಸಲಾದ ವಿಶೇಷ ಕೋಣೆ ಅಥವಾ ಗೃಹವಾಗಿತ್ತು. ಕುಳಿತುಕೊಳ್ಳುವುದು ಹಾಗೂ ಚಹಾ ಕುಡಿಯುವುದು, ಬುಡಕಟ್ಟಿನ ರಾಜಕೀಯ ಹಾಗೂ ಸಾಮಾಜಿಕ ವ್ಯವಹಾರಗಳು ಮತ್ತು ಇತರ ಪ್ರಾಪಂಚಿಕ ವಿಷಯಗಳನ್ನು ಚರ್ಚಿಸುವುದು ಇದರ ಉದ್ದೇಶವಾಗಿತ್ತು.

ಆಘಾ ಮತ್ತು ಅವನ ಅತಿಥಿಗಳು ಮನೊರಂಜನೆ ನೀಡುತ್ತಿದ್ದ ಗಾಯಕರು ಹಾಗೂ ಕಥೆಗಾರರ ಕಥೆಗಳನ್ನು ಕೂಡ ಕೇಳುತ್ತಿದ್ದರು. ಸಾಮಾನ್ಯವಾಗಿ ಆಘಾ ತನ್ನ ಅಧಿಕಾರವ್ಯಾಪ್ತಿಯಲ್ಲಿನ ಬುಡಕಟ್ಟು ಸಮಾಜದ ಹಲವಾರು ಪ್ರಮುಖ ಕಾರ್ಯಗಳಿಗೆ ಜವಾಬ್ದಾರವಾಗಿರುತ್ತಿದ್ದನು.

ವರ್ಗ:ಕೋಣೆಗಳು
ಝೈನ್ ಇಮಾಮ್

**ಝೈನ್ ಇಮಾಮ್** ರವರು ಒಬ್ಬ ಭಾರತೀಯ ದೂರದರ್ಶನ ನಟರಾಗಿದ್ದು, ಪ್ರಮುಖವಾಗಿ 'ಠಶ್ನ್ ಎ ಇಶ್ಕ್' ನಲ್ಲಿ ಯುವರಾಜ್ ಲೂಥ್ರಾ ಎಂಬ ಪಾತ್ರದಲ್ಲಿ,'ನಾಮ್ಕರಣ್' ನಲ್ಲಿ ನೀಲ್ ಖನ್ನಾ ಎಂಬ ಪಾತ್ರದಲ್ಲಿ, ಹಾಗೆಯೇ 'ಏಕ್ ಭ್ರಮ್ ಸರ್ವಗುಣ್ ಸಂಪನ್ನ' ದಲ್ಲಿ ಕಬೀರ್ ಮಿಟ್ಟಲ್ ಎಂಬ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.
## ಆರಂಭಿಕ ಜೀವನ
ಝೈನ್ ಇಮಾಮ್ ರವರು ಅಮಿಟಿ ಇಂಟರ್ನ್ಯಾಷನಲ್ ಬಿಸಿನೆಸ್ ಸ್ಕೂಲ್ ನಿಂದ ಎಂ.ಬಿ.ಎ ಶಿಕ್ಷಣ ಪಡೆದರು.ಪದವಿ ಪಡೆದ ನಂತರ ಅವರು ಖಾಸಗಿ ವಲಯದಲ್ಲಿ ಕೆಲಸ ಮಾಡುತ್ತಿದ್ದರು.ಆದರೆ ನಂತರ ಅವರು ತಮ್ಮ ಕೆಲಸವನ್ನು ತೊರೆದು ನಟನೆಯಲ್ಲಿ ಆಸಕ್ತಿ ಬೆಳೆಸಿಕೊಂಡರು.

## ವೃತ್ತಿ ಜೀವನ
ಝೈನ್ ಇಮಾಮ್ ರವರು ಎಂಟಿವಿ ಇಂಡಿಯಾದ 'ಕೈಸಿ ಯೇ ಯಾರಿಯಾ'ದೊಂದಿಗೆ ತಮ್ಮ ದೂರದರ್ಶನ ವೃತ್ತಿಯನ್ನು ೨೦೧೪ ರಲ್ಲಿ ಪ್ರಾರಂಭಿಸಿದರು.ಅದರಲ್ಲಿ ಅವರು ಅಭಿಮನ್ಯು ಥಕ್ಕರ್ ಪಾತ್ರದಲ್ಲಿ ಅಭಿನಯಿಸಿದರು.೨೦೧೫ ರಿಂದ ೨೦೧೬ ರವರೆಗೆ ಅವರು ಝೀ ಟಿವಿಯ 'ಠಶ್ನ್ ಎ ಇಶ್ಕ್' ನಲ್ಲಿ ಯುವರಾಜ್ ಲೂಥ್ರಾ ಪಾತ್ರದಲ್ಲಿ ಕಾಣಿಸಿಕೊಂಡರು.ನಕಾರಾತ್ಮಕ ಪಾತ್ರದಲ್ಲಿ 'ಅತ್ಯುತ್ತಮ ನಟ' ಪ್ರಶಸ್ತಿಯನ್ನು ಗೋಲ್ಡ್ ಅವಾರ್ಡ್ಸ್ ನಲ್ಲಿ ಪಡೆದುಕೊಂಡರು.೨೦೧೬ ರಿಂದ ೨೦೧೭ ರವರೆಗೆ ಇಮಾಮ್ ರವರು ಝೀ ಟಿವಿಯ 'ಯೆ ವಾದಾ ರಹಾ' ದಲ್ಲಿ ಅಭೀರ್ ಧರ್ಮಾಧಿಕಾರಿ ಎಂಬ ಪಾತ್ರವನ್ನು ವಹಿಸಿದರು.೨೦೧೭ ರಿಂದ ೨೦೧೮ ರವರೆಗೆ ಸ್ಟಾರ್ ಪ್ಲಸ್ ನ 'ನಾಮ್ಕರಣ್' ನಲ್ಲಿ ನೀಲ್ ಖನ್ನಾ ಪಾತ್ರದಲ್ಲಿ ಅಭಿನಯಿಸಿದ್ದಾರೆ.ಜೂನ್ ೨೦೧೮ ರಲ್ಲಿ,'ಲಾಲ್ ಇಶ್ಕ್' ನಲ್ಲಿ ಅರ್ಜುನ್ ಪಾತ್ರ ಹಾಗೂ ಸೆಪ್ಟೆಂಬರ್ ೨೦೧೮ ರಲ್ಲಿ ಸ್ಟಾರ್ ಪ್ಲಸ್ ನ 'ಇಶ್ಕ್ ಬಾಝ್' ನಲ್ಲಿ ಮೋಹಿತ್ ಪಾತ್ರದಲ್ಲಿ ಅಭಿನಯಿಸಿದರು.೨೦೧೯ ರಲ್ಲಿ ಅವರು ಕಲರ್ಸ್ ಟಿವಿಯ 'ಖತ್ರೋನ್ ಕೆ ಕಿಲಾಡಿ ೯' ರಲ್ಲಿ ಭಾಗವಹಿಸಿದರು.ಏಪ್ರಿಲ್ ೨೦೧೯ ರಿಂದ ಝೈನ್ ಇಮಾಮ್ ರವರು ಸ್ಟಾರ್ ಪ್ಲಸ್ ನ 'ಏಕ್ ಭ್ರಮ್ ಸರ್ವಗುಣ್ ಸಂಪನ್ನ' ದಲ್ಲಿ ಶ್ರೇನು ಪಾರೀಖ್ ಎದುರು ಕಬೀರ್ ಮಿಟ್ಟಲ್ ಪಾತ್ರದಲ್ಲಿ ಅಭಿನಯಿಸುತ್ತಿದ್ದಾರೆ.

## ಮಾಧ್ಯಮ
ಝೈನ್ ಇಮಾಮ್ ರವರು ಈಸ್ಟರ್ನ್ ಐ ನ ಸೆಕ್ಸಿಯೆಸ್ಟ್ ಏಷಿಯನ್ ಮೆನ್ ಲಿಸ್ಟ್ ೨೦೧೮ ರಲ್ಲಿ ೨೬ ನೇ ಸ್ಥಾನವನ್ನು ಪಡೆದುಕೊಂಡರು.ಇಂಡಿಯನ್ ಟೆಲಿವಿಷನ್ ೨೦೧೮ ರಲ್ಲಿ ಟೈಮ್ಸ್ ಆಫ್ ಇಂಡಿಯಾ ಟಾಪ್ ೨೦ ಅತ್ಯಂತ ಅಪೇಕ್ಷಣೀಯ ಪುರುಷರ ಪಟ್ಟಿಯಲ್ಲಿ ೫ ನೇ ಸ್ಥಾನವನ್ನು ಪಡೆದುಕೊಂಡಿದ್ದಾರೆ. 
## ದೂರದರ್ಶನ
## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
## ಉಲ್ಲೇಖಗಳು 
9. Khatron Ke Khiladi season 9: Acrophobia won by Zain Imam 

ವರ್ಗ:ಕಲಾವಿದರು
ಭಸ್ಮ

ಆಯುರ್ವೇದದಲ್ಲಿ **ಭಸ್ಮ**ವನ್ನು ಭಸ್ಮೀಕರಣದಿಂದ ಪಡೆದ ಪದಾರ್ಥವೆಂದು ವ್ಯಾಖ್ಯಾನಿಸಲಾಗಿದೆ.

*ಭಸ್ಮ* ಮತ್ತು *ಪಿಷ್ಟಿ*ಯನ್ನು (ಪುಡಿಮಾಡಿದ ರತ್ನ ಅಥವಾ ಲೋಹ) ಮೂಲಿಕೆಗಳೊಂದಿಗೆ ಆಯುರ್ವೇದದಲ್ಲಿ ಔಷಧೀಯ ವಸ್ತುವಾಗಿ ಗಂಭೀರ ಕಾಯಿಲೆಗಳ ಚಿಕಿತ್ಸೆಗೆ ಬಳಸಲಾಗುತ್ತದೆ, ಸ್ವಲ್ಪ ಮಟ್ಟಿಗೆ ಯುನಾನಿ ವೈದ್ಯ ಪದ್ಧತಿಯಲ್ಲಿ ಕೂಡ. ಈ ಔಷಧಿಗಳನ್ನು ತಯಾರಿಸುವ ವಿಧಾನಗಳು ಸಮಯ ತೆಗೆದುಕೊಳ್ಳುತ್ತವೆ ಮತ್ತು ಸಂಕೀರ್ಣವಾಗಿವೆ.

*ಭಸ್ಮ*ವು ರತ್ನ ಅಥವಾ ಲೋಹವನ್ನು ಬೂದಿಯಾಗಿ ಪರಿವರ್ತಿಸಿದಾಗ ತಯಾರಾದ ಪದಾರ್ಥವಾಗಿರುತ್ತದೆ*.* ರತ್ನಗಳು ಅಥವಾ ಲೋಹಗಳನ್ನು ಶುದ್ಧೀಕರಿಸಿ, ಪೇಷಣದ ಪ್ರಕ್ರಿಯೆಗೆ ಒಳಪಡಿಸಿ, ಮೂಲಿಕೆ ಸಾರಗಳಲ್ಲಿ ನೆನೆಸಿ ಮೆದುವಾಗಿಸಲಾಗುತ್ತದೆ. ಅದರಿಂದ ಪಡೆದ ಕಣಕವನ್ನು ಭಸ್ಮೀಕರಿಸಿ ಬೂದಿಯನ್ನು ಪಡೆಯಲಾಗುತ್ತದೆ.

ಭಸ್ಮದ ತಯಾರಿಕೆಯಲ್ಲಿ ಸೇರಿದ ವಿವಿಧ ಹಂತಗಳೆಂದರೆ: ಶೋಧನ, ಮಾರಣ, ಚಲನ, ಧಾವನ, ಗಲನ, ಪುಟ್ಟನ, ಮರ್ದನ, ಭವನ, ಅಮೃತೀಕರಣ ಮತ್ತು ಸಂಧಾರಣ.

## ಟಿಪ್ಪಣಿಗಳು 
## ಬಾಹ್ಯ ಸಂಪರ್ಕಗಳು 
* Ecoja Ayurveda discussion forums thread about the bhasmas. 

ವರ್ಗ:ಆಯುರ್ವೇದಿಕ ಮದ್ದುಗಳು
ವರ್ಗ:ಆಯುರ್ವೇದ
ಅಲಿ ಅಬ್ಬಾಸ್ ಜಾಫರ್

**ಅಲಿ ಅಬ್ಬಾಸ್ ಜಾಫರ್** ರವರು ಭಾರತದ ಚಲನಚಿತ್ರ ನಿರ್ದೇಶಕ ಮತ್ತು ಚಿತ್ರಕಥೆಗಾರ.ಜಾಫರ್ ರವರು ನವದೆಹಲಿಯ ಕಿರೋರಿ ಮಲ್ ಕಾಲೇಜಿನ ಪದವೀಧರರಾಗಿದ್ದಾರೆ.ಅವರು ತಮ್ಮ ಚೊಚ್ಚಲ ರೋಮ್ಯಾಂಟಿಕ್ ಹಾಸ್ಯಮಯ ಚಿತ್ರ, 'ಮೇರೆ ಬ್ರದರ್ ಕಿ ದುಲ್ಹನ್'(೨೦೧೧)ಗಾಗಿ ಮಧ್ಯಮ ಯಶಸ್ಸನ್ನು ಗಳಿಸಿದರು.ನಂತರ ಅವರು ಸಾಹಸಮಯ ಚಲನಚಿತ್ರ 'ಗುಂಡೇ'(೨೦೧೪)ಗೆ ನಿರ್ದೇಶನ ಮಾಡಿದರು.ಕ್ರೀಡಾ ಚಲನಚಿತ್ರ 'ಸುಲ್ತಾನ್'(೨೦೧೬)ಗಾಗಿ ಅವರು ವ್ಯಾಪಕವಾದ ಗುರುತನ್ನು ಪಡೆದರು.ಇದು ಅತೀ ಹೆಚ್ಚು ಗಳಿಕೆಯ ಭಾರತೀಯ ಚಲನಚಿತ್ರಗಳಲ್ಲಿ ಒಂದಾಗಿದೆ.ನಂತರ ಅವರು ಆಕ್ಷನ್ ಥ್ರಿಲ್ಲರ್ 'ಟೈಗರ್ ಝಿಂದಾ ಹೇ'(೨೦೧೭)ಗೆ ನಿರ್ದೇಶನ ಮಾಡಿ ದೊಡ್ಡ ಯಶಸ್ಸನ್ನು ಸಾಧಿಸಿದರು.
## ವೃತ್ತಿ ಜೀವನ
ಅಲಿ ಅಬ್ಬಾಸ್ ಜಾಫರ್ ರವರು ಆರಂಭದಲ್ಲಿ ಯಶ್ ರಾಜ್ ಫಿಲ್ಮ್ಸ್ (ವೈ.ಆರ್.ಎಫ್)ಗಾಗಿ ಅನೇಕ ಯೋಜನೆಗಳೊಂದಿಗೆ ಸಹಾಯಕ ನಿರ್ದೇಶಕರಾಗಿ ಚಿತ್ರರಂಗಕ್ಕೆ ಪ್ರವೇಶಿಸಿದರು.ನಂತರ ಅವರು ತಮ್ಮದೇ ನಿರ್ದೇಶನದ 'ಮೇರೆ ಬ್ರದರ್ ಕಿ ದುಲ್ಹನ್' ಚಿತ್ರದೊಂದಿಗೆ, ನಿರ್ದೇಶಕರಾಗಿ ಚೊಚ್ಚಲ ಪ್ರವೇಶ ಮಾಡಿ, ಗುರುತಿಸಲ್ಪಟ್ಟರು.ಈ ಚಿತ್ರದಲ್ಲಿ ಇಮ್ರಾನ್ ಖಾನ್ ಮತ್ತು ಕಟ್ರೀನಾ ಕೈಫ್ ಪ್ರಮುಖ ಪಾತ್ರಧಾರಿಗಳಾಗಿ ಕಾಣಿಸಿಕೊಂಡರು.ಅವರ ಮುಂದಿನ ಚಲನಚಿತ್ರವು ೧೯೭೦ ಮತ್ತು ೧೯೮೦ ರ ದಶಕದಲ್ಲಿ ಕಲ್ಕತ್ತಾದಲ್ಲಿ ನಡೆದ ಆಕ್ಷನ್ ಚಿತ್ರ 'ಗುಂಡೇ'(೨೦೧೪) ಆಗಿತ್ತು.ಈ ಚಿತ್ರದಲ್ಲಿ ರಣವೀರ್ ಸಿಂಗ್, ಅರ್ಜುನ್ ಕಪೂರ್ ಮತ್ತು ಪ್ರಿಯಾಂಕಾ ಚೋಪ್ರಾ ರವರು ಪ್ರಮುಖ ಪಾತ್ರಧಾರಿಗಳಾಗಿ ಅಭಿನಯಿಸಿದ್ದಾರೆ.ಈ ಚಿತ್ರವು ವಿಮರ್ಶಕರಿಂದ ಹೆಚ್ಚು ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು.ಜಾಫರ್ ರವರ ಮುಂದಿನ ಚಿತ್ರವು ಸಲ್ಮಾನ್ ಖಾನ್ ನಟಿಸಿದ ಬ್ಲಾಕ್ಬಸ್ಟರ್ ಕ್ರೀಡಾ ಚಲನಚಿತ್ರ 'ಸುಲ್ತಾನ್'.ಇದರಲ್ಲಿ ಸಲ್ಮಾನ್ ಖಾನ್ ರವರು ಹರಿಯಾಣದ ಕುಸ್ತಿ ಚಾಂಪಿಯನ್ ಆಗಿ ಹಾಗು ಅನುಷ್ಕಾ ಶರ್ಮಾ ರವರು ಸ್ತ್ರೀ ಕುಸ್ತಿಪಟುವಾಗಿ ಕಾಣಿಸಿಕೊಂಡಿದ್ದಾರೆ.ಈ ಚಿತ್ರವೂ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆದುಕೊಂಡಿದೆ.ಜಾಫರ್ ರವರು ೨೦೧೭ ರಲ್ಲಿ, 'ಟೈಗರ್ ಝಿಂದಾ ಹೇ' ಚಿತ್ರವನ್ನು ನಿರ್ದೇಶಿಸಿದರು.ಇದು ಆಕ್ಷನ್ ಥ್ರಿಲ್ಲರ್ ಚಿತ್ರವಾಗಿದ್ದು, ಇದರಲ್ಲಿ ಸಲ್ಮಾನ್ ಖಾನ್ ರವರು ರಾ ಏಜೆಂಟ್ ಆಗಿ, ಕಟ್ರೀನಾ ಕೈಫ್ ರವರು ಐಎಸ್ಐ ಪತ್ತೇದಾರಿಯಾಗಿ ಪಾತ್ರವನ್ನು ನಿರ್ವಹಿಸಿದ್ದಾರೆ.ಈ ಚಿತ್ರವು ೪೦ ದಾದಿಯರು, ೨೫ ಭಾರತೀಯರು ಮತ್ತು ೧೫ ಪಾಕಿಸ್ತಾನಿಯರನ್ನು ನಿರ್ದಯವಾದ ಉಗ್ರಗಾಮಿಗಳಿಂದ ಮುಕ್ತಗೊಳಿಸಲು ಒಂದು ಪಾರುಗಾಣಿಕಾ ಕಾರ್ಯಾಚರಣೆಯನ್ನು ಸ್ವೀಕರಿಸುವ ಕತೆಯನ್ನೊಳಗೊಂಡಿದೆ.ಈ ಚಿತ್ರವು ೨೦೧೭ ರ ಡಿಸೆಂಬರ್ ನಲ್ಲಿ ಬಿಡುಗಡೆಯಾಯಿತು.ಮೇ ೨೦೧೮ ರಲ್ಲಿ ಅವರು 'ಭಾರತ್' ಚಿತ್ರದ ಪೂರ್ವ ನಿರ್ಮಾಣವನ್ನು ಪ್ರಾರಂಭಿಸಿದರು.ಈ ಚಿತ್ರದ ಟ್ರೈಲರ್ ೨೨ ಏಪ್ರಿಲ್ ೨೦೧೯ ರಂದು ಬಿಡುಗಡೆಯಾಯಿತು.ಈ ಚಿತ್ರದಲ್ಲಿ ಸಲ್ಮಾನ್ ಖಾನ್, ಕಟ್ರೀನಾ ಕೈಫ್, ದಿಶಾ ಪಟಾನಿ, ಸುನೀಲ್ ಗ್ರೋವರ್, ತಬು(ನಟಿ) ಮುಂತಾದವರು ನಟಿಸಿದ್ದಾರೆ.ಈ ಚಿತ್ರವು 'ಓಡ್ ಟು ಮೈ ಫಾದರ್' ಎಂಬ ಕೊರಿಯನ್ ಚಿತ್ರದ ಅಧಿಕೃತ ರೂಪಾಂತರವಾಗಿದೆ.ಇದು ಖಾನ್ ಮತ್ತು ಅಲಿ ನಡುವಿನ ಮೂರನೇ ಸಹಯೋಗವನ್ನು ಗುರುತಿಸುತ್ತದೆ.

## ಚಲನಚಿತ್ರಗಳ ಪಟ್ಟಿ
### ಚಲನಚಿತ್ರಗಳು
## ಪ್ರಶಸ್ತಿಗಳು ಮತ್ತು ನಾಮನಿರ್ದೇಶನಗಳು
## ಉಲ್ಲೇಖಗಳು 
ವರ್ಗ:ಚಲನಚಿತ್ರ ನಿರ್ದೇಶಕರು
ತೋಬರಿ

right|thumb|267x267px|ತೋಬರಿಯಿಂದ ತಿನ್ನುತ್ತಿರುವ ಕುದುರೆ
**ತೋಬರಿ**ಯು ಮೇವು ತುಂಬಿಸಲಾದ ಚೀಲ. ಇದನ್ನು ಕುದುರೆಯ ತಲೆಗೆ ಲಗತ್ತಿಸಲಾಗಿರುತ್ತದೆ. ಇದರಿಂದ ಕುದುರೆಯು ತಿನ್ನುವುದು ಸಾಧ್ಯವಾಗುತ್ತದೆ. ಮುಖ್ಯ ಅನೂಕೂಲಗಳೆಂದರೆ ಕೇವಲ ಸ್ವಲ್ಪ ಪ್ರಮಾಣದ ಮೇವು ವ್ಯರ್ಥವಾಗುತ್ತದೆ, ಮತ್ತು ಒಂದು ಪ್ರಾಣಿಯು ಮತ್ತೊಂದರ ಪಾಲನ್ನು ಸೇವಿಸುವುದನ್ನು ತಪ್ಪಿಸುತ್ತದೆ.

ಇದನ್ನು ಚಕ್ಕಳ, ಜೊಂಡಿನಿಂದ ತಯಾರಿಸಬಹುದು, ಆದರೆ ಹೆಚ್ಚು ಸಾಮಾನ್ಯವಾಗಿ ಇದು ದಪ್ಪನೆಯ ಬಟ್ಟೆ ಅಥವಾ ಹಗುರವಾದ ತಟ್ಟು ಆಗಿರುತ್ತದೆ. ಕೆಲವು ಆಧುನಿಕ ವಿನ್ಯಾಸಗಳನ್ನು ಕಾರ್ಡೂರಾ ಅಥವಾ ಇತರ ಬಾಳಿಕೆ ಬರುವ ನೈಲಾನ್‍ನಿಂದ ತಯಾರಿಸಲಾಗುತ್ತದೆ, ಮತ್ತು ಮಜಬೂತಾದ ತಳವನ್ನು ಹೊಂದಿದ್ದು ವಾಯುಸಂಚಾರವಾಗಲು ಜಾಲರಿಯುಳ್ಳ ಪಾರ್ಶ್ವಗಳನ್ನು ಹೊಂದಿರುತ್ತದೆ.

ಚೀಲದ ತಳದ ಹತ್ತಿರವಿರುವ ಮೇವಿನ ಭಾಗವನ್ನು ತಲುಪಲು, ಕುದುರೆಯು ತನ್ನ ತಲೆಯನ್ನು ನೆಲಕ್ಕೆ ಸ್ಪರ್ಶಿಸುವುದು ಸಾಧ್ಯವಾಗಬೇಕಾಗುತ್ತದೆ. ಇದರಿಂದ ಅದು ತನ್ನ ಮೂಗನ್ನು ಚೀಲದ ತುದಿಯೊಳಗೆ ನೂಕುವುದಕ್ಕೆ ಅವಕಾಶವಾಗುತ್ತದೆ.

## ಉಲ್ಲೇಖಗಳು 
ವರ್ಗ:ಕುದುರೆ ಉಪಕರಣ
ಸುತ್ತಿಗೆ

right|thumb|ಆಧುನಿಕ ಪಂಜ ಸುತ್ತಿಗೆ
ಆಧುನಿಕ **ಸುತ್ತಿಗೆ**ಯು ಉದ್ದನೆಯ ಹಿಡಿಕೆಗೆ ಜೋಡಿಸಲಾಗಿರುವ ಭಾರದ "ಶಿರ" ಇರುವ ಒಂದು ಉಪಕರಣ. ಒಂದು ವಸ್ತುವಿನ ಚಿಕ್ಕ ಪ್ರದೇಶಕ್ಕೆ ಹೊಡೆತ ಕೊಡಲು ಇದನ್ನು ಬಲವಾಗಿ ಚಲಿಸಲಾಗುತ್ತದೆ. ಇದು ಉದಾಹರಣೆಗೆ ಕಟ್ಟಿಗೆಯೊಳಗೆ ಮೊಳೆಗಳನ್ನು ಹೊಡೆಯಲು, ಲೋಹಕ್ಕೆ ಆಕಾರ ಕೊಡಲು (ಕುಲುಮೆಯಲ್ಲಿ ಮಾಡಿದಂತೆ), ಅಥವಾ ಬಂಡೆಯನ್ನು ಪುಡಿಪುಡಿ ಮಾಡಲು ಇರಬಹುದು. ಸುತ್ತಿಗೆಗಳನ್ನು ವ್ಯಾಪಕ ಶ್ರೇಣಿಯ ಹೊಡೆಯುವ, ಆಕಾರ ಕೊಡುವ, ಮತ್ತು ಮುರಿಯುವ ಅನ್ವಯಗಳಿಗೆ ಬಳಸಲಾಗುತ್ತದೆ.

ಆಧುನಿಕ ಸುತ್ತಿಗೆಯ ಶಿರವನ್ನು ಸಾಮಾನ್ಯವಾಗಿ ಗಡಸುತನ ಬರಲು ತಾಪ ಸಂಸ್ಕಾರ ಮಾಡಿದ ಉಕ್ಕಿನಿಂದ ತಯಾರಿಸಲಾಗಿರುತ್ತದೆ, ಮತ್ತು ಹಿಡಿಕೆಯನ್ನು (ಕಾವು ಎಂದೂ ಕರೆಯಲ್ಪಡುತ್ತದೆ) ಸಾಮಾನ್ಯವಾಗಿ ಕಟ್ಟಿಗೆ ಅಥವಾ ಪ್ಲಾಸ್ಟಿಕ್‍ನಿಂದ ತಯಾರಿಸಲಾಗಿರುತ್ತದೆ.

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
* Types of Hammers (images and descriptions)
* "Choosing a Hammer". *Popular Science*, June 1960, pp.&nbsp;164–167.

ವರ್ಗ:ಕೈ ಉಪಕರಣಗಳು
ಬೂದಿ

thumb|ಕಟ್ಟಿಗೆಯ ಬೂದಿ
**ಬೂದಿ** ಎಂದರೆ ಬೆಂಕಿಯ ಘನ ಶೇಷಗಳು. ನಿರ್ದಿಷ್ಟವಾಗಿ, ಇದು ಏನನ್ನಾದರೂ ದಹಿಸಿದ ನಂತರ ಉಳಿದುಕೊಳ್ಳುವ ಜಲೀಯವಲ್ಲದ, ಅನಿಲರೂಪದ್ದಲ್ಲದ ಶೇಷಗಳನ್ನು ಸೂಚಿಸುತ್ತದೆ. ವಿಶ್ಲೇಷಕ ರಸಾಯನಶಾಸ್ತ್ರದಲ್ಲಿ, ರಾಸಾಯನಿಕ ಮಾದರಿಗಳ ಖನಿಜ ಹಾಗೂ ಲೋಹಾಂಶದ ವಿಶ್ಲೇಷಣೆಯ ವಿಷಯದಲ್ಲಿ, ಬೂದಿಯು ಸಂಪೂರ್ಣ ದಹನದ ನಂತರ ಉಳಿದುಕೊಳ್ಳುವ ಅನಿಲರೂಪದ್ದಲ್ಲದ, ದ್ರವರೂಪದ್ದಲ್ಲದ ಶೇಷ.

ಅಪೂರ್ಣ ದಹನದ ಅಂತಿಮ ಉತ್ಪನ್ನವಾಗಿ ಬೂದಿಯು ಬಹುತೇಕವಾಗಿ ಖನಿಜವಾಗಿರುತ್ತದೆ, ಆದರೆ ಸಾಮಾನ್ಯವಾಗಿ ಆಗಲೂ ಸ್ವಲ್ಪ ಪ್ರಮಾಣದ ದಹನಶೀಲ ಕಾರ್ಬನಿಕ ಅಥವಾ ಇತರ ಉತ್ಕರ್ಷಣೀಯ ಶೇಷಗಳನ್ನು ಹೊಂದಿರುತ್ತದೆ. ಬೂದಿಯ ಅತ್ಯಂತ ಪರಿಚಿತವಾದ ಪ್ರಕಾರವೆಂದರೆ ಕಟ್ಟಿಗೆಯ ಬೂದಿ. ಇದು ಕ್ಯಾಂಪ್‍ಫ಼ಾಯರ್, ಅಗ್ನಿ ಸ್ಥಳಗಳು, ಇತ್ಯಾದಿಗಳಲ್ಲಿ ಕಟ್ಟಿಗೆಯ ದಹನದ ಉತ್ಪನ್ನವಾಗಿರುತ್ತದೆ.

ಸಾಬೂನಿನಂತೆ, ಬೂದಿ ಕೂಡ ಒಂದು ಸೋಂಕು ನಿವಾರಕ ಪದಾರ್ಥವಾಗಿದೆ (ಕ್ಷಾರೀಯ). ಸಾಬೂನು ಲಭ್ಯವಿರದಿದ್ದಾಗ, ವಿಶ್ವ ಆರೋಗ್ಯ ಸಂಘಟನೆಯು ಬೂದಿ ಅಥವಾ ಮರಳನ್ನು ಶಿಫಾರಸು ಮಾಡುತ್ತದೆ.

## ಉಲ್ಲೇಖಗಳು 
ವರ್ಗ:ದಹನ
ಕೇಂದ್ರೀಯ ಲೋಕೋಪಯೋಗಿ ಇಲಾಖೆ

ಭಾರತದಲ್ಲಿ **ಕೇಂದ್ರೀಯ ಲೋಕೋಪಯೋಗಿ ಇಲಾಖೆ**ಯು (ಸಿಪಿಡಬ್ಲ್ಯುಡಿ) ಸಾರ್ವಜನಿಕ ಕಾಮಗಾರಿಗೆ ಜವಾಬ್ದಾರವಾದ ಕೇಂದ್ರ ಸರ್ಕಾರದ ಪ್ರಧಾನ ಸಂಸ್ಥೆಯಾಗಿದೆ. ನಗರಾಭಿವೃದ್ಧಿ ಸಚಿವಾಲಯದ (ವಸತಿ ಮತ್ತು ನಗರ ವ್ಯವಹಾರಗಳ ಸಚಿವಾಲಯ) ಅಡಿಯಲ್ಲಿ, ಕೇಂದ್ರೀಯ ಲೋಕೋಪಯೋಗಿ ಇಲಾಖೆಯು ಕಟ್ಟಡಗಳು, ರಸ್ತೆಗಳು, ಸೇತುವೆಗಳು, ಮೇಲ್ಸೇತುವೆಗಳು, ಕ್ರೀಡಾಂಗಣಗಳು, ಸಭಾಂಗಣಗಳು, ಪ್ರಯೋಗಾಲಯಗಳು, ರಕ್ಷಣಾ ತಡೆಗಳು, ಗಡಿ ಬೇಲಿ, ಗಡಿ ರಸ್ತೆಗಳಂತಹ (ಬೆಟ್ಟದ ರಸ್ತೆಗಳು) ಸಂಕೀರ್ಣ ರಚನೆಗಳು, ಇತ್ಯಾದಿಗಳನ್ನು ನಿಭಾಯಿಸುತ್ತದೆ. ಸಿಪಿಡಬ್ಲ್ಯುಡಿ ಜುಲೈ ೧೮೫೪ ರಲ್ಲಿ ಲಾರ್ಡ್ ಡಾಲ್‍ಹೌಸಿ ಸಾರ್ವಜನಿಕ ಕಾಮಗಾರಿಯ ನಿರ್ವಹಣೆಗೆ ಕೇಂದ್ರೀಯ ಸಂಸ್ಥೆಯನ್ನು ಸ್ಥಾಪಿಸಿ ಅಜ್ಮೇರ್ ಪ್ರಾಂತೀಯ ವಿಭಾಗವನ್ನು ಸ್ಥಾಪಿಸಿದಾಗ ಅಸ್ತಿತ್ವಕ್ಕೆ ಬಂದಿತು. ಈಗ ಇದು ಸಮಗ್ರ ನಿರ್ಮಾಣ ನಿರ್ವಹಣಾ ಇಲಾಖೆಯಾಗಿ ಬೆಳೆದಿದೆ, ಮತ್ತು ಯೋಜನಾ ಪರಿಕಲ್ಪನೆಯಿಂದ ಹಿಡಿದು ಮುಕ್ತಾಯದವರೆಗಿನ ಸೇವೆಗಳನ್ನು, ಸಂರಕ್ಷಣಾ ನಿರ್ವಹಣೆಯನ್ನು ಒದಗಿಸುತ್ತದೆ.

## ಉಲ್ಲೇಖಗಳು 
ವರ್ಗ:ಲೋಕೋಪಯೋಗಿ ಸಚಿವಾಲಯಗಳು
ಬುದ್ಬುದ

right|thumb|ಅಮಾದಕ ಪಾನೀಯದಲ್ಲಿ ಅನಿಲದ ಬುದ್ಬುದಗಳು
**ಬುದ್ಬುದ** ಎಂದರೆ ಒಂದು ವಸ್ತುವಿನಲ್ಲಿ ಮತ್ತೊಂದು ವಸ್ತುವಿನ ಗೋಳಕಣ, ಸಾಮಾನ್ಯವಾಗಿ ದ್ರವದಲ್ಲಿ ಅನಿಲದ ಕಣ. ಮಾರಾಂಗೋನಿ ಪರಿಣಾಮದ ಕಾರಣ, ಬುದ್ಬುದಗಳು ಮುಳುಗಿದ ಪದಾರ್ಥದ ಮೇಲ್ಮೈಯನ್ನು ತಲುಪಿದಾಗಲೂ ಅಖಂಡವಾಗಿ ಉಳಿದಿರಬಹುದು.

## ಸಾಮಾನ್ಯ ಉದಾಹರಣೆಗಳು 
ದೈನಂದಿನ ಜೀವನದಲ್ಲಿ ಅನೇಕ ಸ್ಥಳಗಳಲ್ಲಿ ಬುದ್ಬುದಗಳು ಕಾಣುತ್ತವೆ, ಉದಾಹರಣೆಗೆ:

* ಅಮಾದಕ ಪಾನೀಯಗಳಲ್ಲಿ ಅಧಿಪರ್ಯಾಪ್ತವಾದ ಇಂಗಾಲದ ಡೈಆಕ್ಸೈಡ್‍ನ ಸಹಜ ಬೀಜೀಭವನವಾಗಿ
* ಕುದಿಯುತ್ತಿರುವ ನೀರಿನಲ್ಲಿ ಆವಿಯಾಗಿ
* ಕಲಕಿದ ನೀರಿನೊಳಗೆ ಮಿಶ್ರಣಗೊಂಡ ಗಾಳಿಯಾಗಿ, ಉದಾಹರಣೆಗೆ ಜಲಪಾತದ ಕೆಳಗೆ
* ಕಡಲನೊರೆಯಾಗಿ
* ಸಾಬೂನಿನ ಬುದ್ಬುದವಾಗಿ
* ರಾಸಾಯನಿಕ ಪ್ರಕ್ರಿಯೆಗಳಲ್ಲಿ ಉತ್ಸರ್ಜನವಾಗಿ, ಉದಾ. ಅಡುಗೆ ಸೋಡಾ + ವಿನಿಗರ್
* ಗಾಜಿನ ತಯಾರಿ ವೇಳೆಯಲ್ಲಿ ಸಿಲುಕಿಕೊಂಡ ಅನಿಲವಾಗಿ
* ಫ಼್ಲಾರೆಸೀನ್ ಹಾಗೂ ನೀರಿನ (ಅಥವಾ ಆಲ್ಕೊಹಾಲ್) ದ್ರಾವಣದಲ್ಲಿ ಅನಿಲದ ಬುದ್ಬುದವು ರಸಮಟ್ಟದ ಅತ್ಯಗತ್ಯ ಭಾಗವಾಗಿದೆ

## ಉಲ್ಲೇಖಗಳು 
ವರ್ಗ:ದ್ರವ ಯಂತ್ರಶಾಸ್ತ್ರ
ಎಲ್.ಎಸ್.ಶಶಿಧರ

**ಲಿಂಗಾಧಹಳ್ಳಿ ಸುಬ್ರಹ್ಮಣ್ಯ ಶಶಿಧರ** (೨೩ ಮಾರ್ಚ್ ೧೯೬೩) ರವರು ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ಎಜುಕೇಷನ್ ಅಂಡ್ ರಿಸರ್ಚ್ ಪೂನಾದಲ್ಲಿ ಜೀನ್ ತಜ್ಞ ಮತ್ತು ಭಾರತೀಯ ಪ್ರಾಧ್ಯಾಪಕ ಜೀವಶಾಸ್ತ್ರಜ್ಞರಾಗಿದ್ದಾರೆ. ಅವರು ಐಎಸ್ಎಸ್ಇಆರ್ ನಲ್ಲಿನ ಎಲ್ಎಸ್ಎಸ್ ಪ್ರಯೋಗಾಲಯದಲ್ಲಿ ನೇತೃತ್ವವಹಿಸುತ್ತಿದ್ದಾರೆ. ಅವರು ತಮ್ಮ ಡ್ರೊಸೋಫಿಲಾ ದ ಅಧ್ಯಯನಕ್ಕೆ ಹೆಸರುವಾಸಿಯಾಗಿದ್ದಾರೆ. ವಿಶೇಷವಾಗಿ  ಅದರ ಅನುಬಂಧಗಳ ವಿಕಸನ ಮತ್ತು ಹೋಮಿಯೋಟಿಕ್ ಸೆಲೆಕ್ಟರ್ ಜೀನ್ ಗಳ ಕಾರ್ಯಕ್ಕೆ ಹೆಸರುವಾಸಿಯಾಗಿದ್ದಾರೆ. ಅವರು ಸೈನ್ಸ್ ಅಂಡ್ ಟೆಕ್ನಾಲಜಿ ಇಲಾಖೆಯ ಜೆ.ಸಿ. ಬೋಸ್ ರಾಷ್ಟ್ರೀಯ ಫೆಲೋ ಮತ್ತು ಭಾರತೀಯ ರಾಷ್ಟ್ರೀಯ ವಿಜ್ಞಾನ ಅಕಾಡೆಮಿ , ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸಸ್  ಮತ್ತು ಭಾರತದ ರಾಷ್ಟ್ರೀಯ ಅಕಾಡೆಮಿ ಆಫ್ ಸೈನ್ಸಸ್ ನ ಚುನಾಯಿತ ಸದಸ್ಯರಾಗಿದ್ದಾರೆ. ವೈಜ್ಞಾನಿಕ ಸಂಶೋಧನೆಗಾಗಿ ಭಾರತ ಸರ್ಕಾರದ ಅತ್ಯುನ್ನತ ಸಂಸ್ಥೆಯಾದ ಕೌನ್ಸಿಲ್ ಆಫ್ ಸೈಂಟಿಫಿಕ್ ಅಂಡ್ ಇಂಡಸ್ಟ್ರಿಯಲ್ ರಿಸರ್ಚ್ ಅವರು ಜೈವಿಕ ವಿಜ್ಞಾನಿಗಳು ನೀಡಿದ ಕೊಡುಗೆಗಳಿಗಾಗಿ, ೨೦೦೮ ರಲ್ಲಿ ವಿಜ್ಞಾನ ಮತ್ತು ತಂತ್ರಜ್ಞಾನದ ಅತ್ಯುನ್ನತ ಪ್ರಶಸ್ತಿಯಾದ, ಭಾರತೀಯ ವಿಜ್ಞಾನ ಪ್ರಶಸ್ತಿಗಳಲ್ಲಿ ಒಂದಾದ, ಶಾಂತಿ ಸ್ವರೂಪ್ ಭಟ್ ನಗರ್ ಪ್ರಶಸ್ತಿಯನ್ನು ನೀಡಿ ಗೌರವಿಸಲಾಗಿದೆ.

## ಜನನ
ಎಲ್.ಎಸ್.ಶಶಿಧರ ರವರು ೨೩ ಮಾರ್ಚ್ ೧೯೬೩ ರಂದು ಜನಿಸಿದರು.

## ಶಿಕ್ಷಣ
ಶಶಿಧರ ರವರು ೧೯೮೫ ರಲ್ಲಿ ಧಾರವಾಡ ವಿಶ್ವವಿದ್ಯಾನಿಲಯದಿಂದ ಕೃಷಿ ವಿಜ್ಞಾನದಲ್ಲಿ ಪದವಿಯನ್ನು ಪಡೆದರು, ನಂತರ ಅದೇ ವಿಶ್ವವಿದ್ಯಾನಿಲಯದಿಂದ ಜೆನೆಟಿಕ್ಸ್ ಮತ್ತು ಪ್ಲಾಂಟ್ ಬ್ರೀಡಿಂಗ್ ವಿಷಯಗಳಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದರು. ೧೯೯೧ ರಲ್ಲಿ ಅವರು ಡಾಕ್ಟರೇಟ್ ಅಧ್ಯಯನಕ್ಕಾಗಿ ಕೇಂಬ್ರಿಡ್ಜ್‌‌‌‌‌‌‌‌‌‌‌ ಗೆ ತೆರಳಿದರು. ಕೇಂಬ್ರಿಡ್ಜ್ ನಲ್ಲಿ(೧೯೯೧-೧೯೯೩) ಅವರ ಡಾಕ್ಟರೇಟ್ ಅಧ್ಯಯನಗಳು ಪೂರ್ಣಗೊಂಡ ನಂತರ, ಅವರು ಜೈವಿಕ ವಿಜ್ಞಾನದ ರಾಷ್ಟ್ರೀಯ ಕೇಂದ್ರದಲ್ಲಿ ಸೇರಲು ಭಾರತಕ್ಕೆ ಹಿಂದಿರುಗಿದರು ಮತ್ತು ಎರಡು ವರ್ಷಗಳ ಕಾಲ ಸಂದರ್ಶಕರಾಗಿ ಕೆಲಸ ಮಾಡಿದರು. ಪ್ರಸ್ತುತ ಶಶಿಧರ ರವರು ಇಂಡಿಯನ್ ನ್ಯಾಷನಲ್ ಸೈನ್ಸ್ ಅಕಾಡೆಮಿಯ ಸ್ಥಾನಿಕ ಸದಸ್ಯರಾಗಿದ್ದಾರೆ.

## ಲೀಗಸಿ
ಶಶಿಧರ ರವರ ಸಂಶೋಧನಾ ಬೆಳವಣಿಗೆಗಳು ಜೀವಶಾಸ್ತ್ರದ ಮೇಲೆ ಕೇಂದ್ರೀಕೃತವಾಗಿದ್ದವು. ನಿರ್ದಿಷ್ಟವಾಗಿ ಅವಯಗಳ ಬೆಳವಣಿಗೆ ಮತ್ತು ಅಲ್ಟ್ರಾಬಿಥೊರಾಕ್ಸ್, ಒಂದು ಹಾಕ್ಸ್ ಜೀನ್ ಸಂಶೋಧನಾ ಕಾರ್ಯದಲ್ಲಿ ಆಸಕ್ತಿ ವಹಿಸಿದ್ದರು.

## ಪ್ರಶಸ್ತಿಗಳು
* ಕೌನ್ಸಿಲ್ ಆಫ್ ಸೈಂಟಿಫಿಕ್‌ ಅಂಡ್‌ ಇಂಡಸ್ಟ್ರಿಯಲ್ ರಿಸರ್ಚ್ ನಿಂದ ಜೈವಿಕ ವಿಜ್ಞಾನದಲ್ಲಿ ತಂತ್ರಜ್ಞಾನ ಪ್ರಶಸ್ತಿ - ೨೦೦೩.
* ಸೈನ್ಸ್ ರಿಸರ್ಚ್ ಕೌನ್ಸಿಲ್ ಆಫ್ ಅಟಾಮಿಕ್ ಎನರ್ಜಿ ಇಲಾಖೆಯಿಂದ ಅತ್ಯುತ್ತಮ ರಿಸರ್ಚ್ ಇನ್ವೆಸ್ಟಿಗೇಟರ್ ಅವಾರ್ಡ್ - ೨೦೦೬.
* ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿ - ೨೦೦೮.

## ಉಲ್ಲೇಖಗಳು
ವರ್ಗ:ಭಾರತೀಯ ವಿಜ್ಞಾನಿಗಳು
ವರ್ಗ:ಕರ್ನಾಟಕದ ವಿಜ್ಞಾನಿಗಳು
ಲಕ್ಷ್ಮೀ ಗುರುರಾಜ್

ಇವರು ಉಡುಪಿಯ ನೃತ್ಯ ಗುರು. ಲಕ್ಶ್ಮೀ ಗುರುರಾಜ್ ರವರು ೧೯೬೮ರ ಮೇ ೨೩ ರಂದು ಉಡುಪಿಯ ಕೊಡವೂರಿನಲ್ಲಿ ಜನಿಸಿದರು. ಇವರ ತಂದೆ ಕೃಷ್ಣ ಮೂರ್ತಿ ರಾವ್ ಮತ್ತು ತಾಯಿ ಪ್ರೇಮಾ. 

## ವಿದ್ಯಾಭ್ಯಾಸ 
ಇವರು ಪ್ರಾಥಮಿಕ ವಿದ್ಯಾಭ್ಯಾಸವನ್ನು ಕೊಡವೂರಿನಲ್ಲಿ ಮುಗಿಸಿದ್ದರು. ನಂತರ ಪೂರ್ಣಪ್ರಜ್ಞ ಕಾಲೇಜ್ ಉಡುಪಿಯಲ್ಲಿ ಬಿ ಎಸ್ಸಿ ಪದವಿಯನ್ನು ಪಡೆದರು. ಭರತನಾಟ್ಯದಲ್ಲಿ ವಿದ್ವತ್ ಪರೀಕ್ಷೆಯನ್ನು ಪೂರ್ಣಗೊಳಿಸಿದ್ದಾರೆ ಮತ್ತು ಮಂಗಳೂರು ವಿಶ್ವವಿದ್ಯಾನಿಲಯದಿಂದ ಭರತನಾಟ್ಯದಲ್ಲಿ ಎಂಎ ಪದವಿಯನ್ನು ದ್ವಿತಿಯ ಸ್ಥಾನದಲ್ಲಿ ಪಡೆದಿದ್ದಾರೆ. ಜೊತೆಗೆ ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಸಂಸ್ಕೃತ ವಿಷಯದಲ್ಲಿ ಎಂಎ ಪದವಿಯನ್ನು ಪೂರೈಸಿದ್ದಾರೆ.

## ನೃತ್ಯಜೀವನ 
ಲಕ್ಶ್ಮೀ ಯವರು ಮುಕುಂದ ಕೃಪಾ ಕಲಾ ಶಾಲೆಯಲ್ಲಿ ಮೋಹನ್ ರಾವ್ ರಲ್ಲಿ ಮೈಸೂರು ಶೈಲಿಯ ಭರತನಾಟ್ಯವನ್ನು ಕಲಿತರು. ಇದರ ಜೊತೆಗೆ ಕರ್ನಾಟಕ ಶಾಸ್ತ್ರೀಯ ಸಂಗೀತವನ್ನು ಭುಜಂಗ ರಾವ್ ಅಲ್ಲಿ ಅಭ್ಯಾಸ ಮಾಡಿದರು. ನಂತರದಲ್ಲಿ ಸಂಗೀತ ಅಭ್ಯಾಸವನ್ನು ಮಧುರ್ ಪಿ ಬಾಲಸುಬ್ರಹ್ಮಣ್ಯ ರವರಲ್ಲಿ ಮುಂದುವರೆಸುತ್ತಿದ್ದಾರೆ. ಕೊಡವೂರಿನ  ಮಾಧವ ರಾವ್ ರರಲ್ಲಿ ಮೂಗುರು ಶೈಲಿಯ ಭರತನಾಟ್ಯವನ್ನು ಕಲಿತ್ತಿದ್ದರು. ಭರತನಾಟ್ಯದ ವಿದ್ವತ್ ಪರೀಕ್ಷೆಯನ್ನು ಬೆಂಗಳೂರಿನ ಶ್ರೀಮತಿ ಸಂಧ್ಯಾ ಕೇಶವ ರಾವ್ ರಲ್ಲಿ ಕಲಿತರು. ಅವರಲ್ಲಿ ಪಂದನಲ್ಲೂರು ಶೈಲಿಯನ್ನು ಅಭ್ಯಾಸಮಾಡಿದ್ದಾರೆ. ವಿದ್ವತ್ ಪರೀಕ್ಷೆಯಲ್ಲಿ ರಾಜ್ಯಕ್ಕೆ ದ್ವಿತೀಯ ಸ್ಥಾನವನ್ನು ಪಡೆದರು. ೧೯೯೦ರಲ್ಲಿ ನೃತ್ಯ ನಿಕೇತನ ಎಂಬ ನೃತ್ಯ ಶಾಲೆಯನ್ನು ಮೊದಲಿಗೆ ಕೊಡವೂರಿನಲ್ಲಿ ಆರಂಭಿಸಿದರು, ನಂತರ ಉಡುಪಿಯಲ್ಲಿ ತಮ್ಮ ನೃತ್ಯ ತರಗತಿಯನ್ನು ಮುಂದುವರೆಸಿದ್ದಾರೆ .ಮಂದಾರ ರಾಮಾಯಣ, ಹರಿಹರ ಮಹಾತ್ಮೆ, ಅಷ್ಟಲಕ್ಷ್ಮೀ ಸ್ತುತಿ, ಶ್ರೀ ಕೃಷ್ಣಂ ವಂದೇ ಜಗದ್ಗುರುಂ, ಕನಕ ಮೃಗ, ಪಂಚವಟಿ, ಭಸ್ಮಾಸುರ ಮೋಹಿನಿ, ಅಷ್ಟದಿಕ್ಪಾಲಕ ಸ್ತುತಿ, ಸೂರ್ಯ ಪುಷ್ಪಾಂಜಲಿ ಹೀಗೆ ಹಲವರು ನೃತ್ಯಗಳನ್ನು ಮತ್ತು ನೃತ್ಯ ರೂಪಕಗಳನ್ನು ಸಂಯೋಜಿಸಿದ್ದಾರೆ. ಉಡುಪಿ, ಮಂಗಳೂರು, ಬೆಂಗಳೂರು, ಪುಣೆ, ಶ್ರೀಕಾಕುಲಂ, ದೆಹಲಿ, ತಿರುಪತಿ, ನಾಸಿಕ್, ಮುಂಬೈ, ಮುಡಬಿದ್ರಿ, ಧರ್ಮಸ್ಥಳಗಳಲ್ಲಿ ನೃತ್ಯ ಕಾರ್ಯಕ್ರಮಗಳನ್ನು ನೀಡಿದ್ದಾರೆ. ಆಳ್ವಾಸ್ ನುಡಿಸಿರಿ,   ಭರತನಾಟ್ಯ ಮಹೋತ್ಸವ, ಮಾತೃಛಾಯಾ, ಸಂಗೀತ ನೃತ್ಯೋತ್ಸವ, ಅಂತರ್ ರಾಷ್ಟೀಯ ನೃತ್ಯ ದಿನಾಚರಣೆಗಳಲ್ಲಿ ನೃತ್ಯವನ್ನು ಮಾಡಿದ್ದಾರೆ. ಇತ್ತೀಚಿಗಷ್ಟೆ ಇವರ ಸಂಸ್ಥೆಯ ವತಿಯಿಂದ ನಾಟ್ಯಜಯಂತಿ ಮತ್ತು ನೃತ್ಯೋತ್ಸವನ್ನು ಉಡುಪಿಯ ರಾಜಾಂಗಣದಲ್ಲಿ ನೆಡೆಸಲಾಯಿತು.  ಇವರ ನೃತ್ಯ ಸಂಸ್ಥೆ ನೃತ್ಯನಿಕೇತನ ಉಡುಪಿಯು ೨೫ ವರ್ಷಗಳ ಬೆಳ್ಳಿ ಸಂಭ್ರಮವನ್ನು ಉಡುಪಿಯ ರಾಜಾಂಗಣದಲ್ಲಿ ೨೦೧೫ರಲ್ಲಿ ಆಚರಿಸಲಾಯಿತು. ೨೦೧೯ರ ಡಿಸೆಂಬರ್ ೨೫ರಂದು ಇವರ ನೃತ್ಯ ಸಂಸ್ಥೆಯಾದ ನೃತ್ಯ ನಿಕೇತನ ಉಡುಪಿ (ರಿ), ತ್ರಿದಶಕ ಸಂಭ್ರಮಾಚರಣೆಯನ್ನು ಉಡುಪಿಯ ಅಂಬಲಪಾಡಿಯಲ್ಲಿ ಆಚರಿಸಲಾಯಿತು.

## ಮನ್ನಣೆಗಳು 
*ಭಾರತೀಯ ನೃತ್ಯ ಕಲಾ ಪರಿಷತ್(ರಿ), ಮೈಸೂರು ಇವರಿಗೆ ನಾಟ್ಯಕಲಾಸಿಂಧು ಎಂಬ ಬಿರುದನ್ನು ನೀಡಿ, ಗೌರವಿಸಿದೆ.

*ಸೃಷ್ಟಿ ನೃತ್ಯ ಕಲಾ ಕುಟೀರ(ರಿ),ಉಡುಪಿಯು ಇವರಿಗೆ ಸೃಷ್ಟಿ ನೃತ್ಯಕಲಾ ಸನ್ಮಾನ ಮಾಡಿದೆ.

*೧೯೯೩ರಲ್ಲಿ ನಾಟ್ಯ ಮಯೂರಿ ಬಿರುದನ್ನು ಪಡೆದರು.

*ಪಲಿಮಾರು ಮಠದಿಂದ ೨೦೧೯ರ ಶ್ರೀ ರಾಮ ವಿಠಲ ಪ್ರಶಸ್ತಿಯನ್ನು ಪಡೆದಿದ್ದಾರೆ.

*ದೂರದರ್ಶನದ 'ಎ' ಗ್ರೇಡ್ ಕಲಾವಿದೆಯಾಗಿದ್ದಾರೆ.

*ಜ್ಞಾನ ದೇಗುಲ ಪ್ರಶಸ್ತಿಯನ್ನು ಬನ್ನಂಜೆ ಗೋವಿಂದಾಚಾರ್ಯ ಪ್ರತಿಷ್ಟಾನ ನೀಡಿದೆ.

*೯ನೇ ಉಡುಪಿ ಜಿಲ್ಲಾ ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ ಸನ್ಮಾನ.

*೨೦೧೯ನೇ ಸಾಲಿನ ಉಡುಪಿ ಜಿಲ್ಲಾ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿಗೆ ಭಾಜನರಾಗಿರುತ್ತಾರೆ.

## ನೋಡಿ
*ನೃತ್ಯದ ಬಗ್ಗೆ ಲಕ್ಷ್ಮೀ ಗುರುರಾಜ್ ರವರ ಅಭಿಪ್ರಾಯ

## ಉಲ್ಲೇಖಗಳು 
ವರ್ಗ:ನೃತ್ಯ ಕಲಾವಿದರು
ವರ್ಗ:ಭರತನಾಟ್ಯ ಕಲಾವಿದರು
ವರ್ಗ:ಭಾರತೀಯ ನೃತ್ಯ ಕಲಾವಿದರು
ಕರ್ನಾಟಕ ಲೋಕಸಭಾ ಚುನಾವಣೆ, 2019

## ಸದಸ್ಯರ ಪಟ್ಟಿ
*ಬಿಜೆಪಿ - 25; ಕಾಂಗ್ರೆಸ್ - 1; ಜನತಾದಳ(ಜಾತ್ಯಾತೀತ) - 1; ಪಕ್ಷೇತರ - 1

## ನೋಡಿ 
*ಕರ್ನಾಟಕ ಲೋಕಸಭಾ ಚುನಾವಣೆ, ೨೦೦೯
*೨೦೧೪ ಭಾರತದ ಸಾರ್ವತ್ರಿಕ ಲೋಕಸಭಾ ಚುನಾವಣೆ ಮತ್ತು ಫಲಿತಾಂಶ
*ಕರ್ನಾಟಕದ ೨೦೦೯-೨೦೧೪ ಲೋಕಸಭಾ ಸದಸ್ಯರು
*ಚರ್ಚೆ
*ಭಾರತದ ಮುಖ್ಯಮಂತ್ರಿಗಳು 
*ಭಾರತ
*ಭಾರತೀಯ ಜನತಾಪಕ್ಷ
*ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್
*ಲೋಕಸಭೆ

## ಆಧಾರ 
*ಚುನಾವಣೆ ಆಯೋಗ
*ಸುದ್ದಿ ಮಾದ್ಯಮ
*

ವರ್ಗ:ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು

* ಲೋಕ ಸಭೆ ಚುನಾವಣಾ ಕ್ಷೇತ್ರಗಳ ಪಟ್ಟಿ
ಬೋಗುಣಿ

thumb|250x250px|ಚೀನಾದ ಬೋಗುಣಿ
**ಬೋಗುಣಿ**ಯು ಸಾಮಾನ್ಯವಾಗಿ ಆಹಾರವನ್ನು ತಯಾರಿಸಲು ಮತ್ತು ಬಡಿಸಲು ಬಳಸಲಾಗುವ ದುಂಡನೆಯ ಪಾತ್ರೆ ಅಥವಾ ಧಾರಕ. ಬೋಗುಣಿಯ ಒಳಭಾಗದ ಆಕಾರ ವಿಶಿಷ್ಟವಾಗಿ ಗೋಳಾಕಾರದ ಟೋಪಿಯಂತೆ ಇರುತ್ತದೆ, ಮತ್ತು ಅಂಚುಗಳು ಹಾಗೂ ತಳವು ಕೂಡುಗೆರೆ ಇಲ್ಲದ ಬಾಗನ್ನು ರಚಿಸುತ್ತದೆ. ಇದರಿಂದಾಗಿ ಬೋಗುಣಿಗಳು ದ್ರವಗಳು ಮತ್ತು ಅಳ್ಳಕವಾದ ಆಹಾರವನ್ನು ಹೊಂದಿರಲು ವಿಶೇಷವಾಗಿ ಸೂಕ್ತವಾಗಿವೆ, ಏಕೆಂದರೆ ಬೋಗುಣಿಯಲ್ಲಿರುವ ವಸ್ತುವು ಗುರುತ್ವದ ಶಕ್ತಿಯಿಂದ ಸ್ವಾಭಾವಿಕವಾಗಿ ಅದರ ಕೇಂದ್ರದಲ್ಲಿ ಸಂಗ್ರಹಗೊಳ್ಳುತ್ತದೆ. ಬೋಗುಣಿಯ ಹೊರಭಾಗವು ಬಹುತೇಕ ವೇಳೆ ದುಂಡಗಿರುತ್ತದೆ, ಆದರೆ ಆಯತಾಕಾರ ಸೇರಿದಂತೆ ಯಾವುದೇ ಆಕಾರದ್ದಾಗಿರಬಹುದು.

ಬೋಗುಣಿಗಳ ಗಾತ್ರ ಆಹಾರದ ಒಂದೇ ಒಬ್ಬೆಯನ್ನು ಹೊಂದಿರುವುದಕ್ಕೆ ಬಳಸಲಾಗುವ ಸಣ್ಣ ಬೋಗುಣಿಗಳಿಂದ ಹಿಡಿದು, ಹಲವುವೇಳೆ ಒಂದಕ್ಕಿಂತ ಹೆಚ್ಚು ಒಬ್ಬೆ ಆಹಾರವನ್ನು ಹೊಂದಿರಲು ಅಥವಾ ಶೇಖರಿಸಿಡಲು ಬಳಸಲಾಗುವ ಪಂಚ್ ಬೋಗುಣಿಗಳು ಅಥವಾ ಸ್ಯಾಲಡ್ ಬೋಗುಣಿಗಳಂತಹ ದೊಡ್ಡ ಬೋಗುಣಿಗಳವರೆಗೆ ಬದಲಾಗುತ್ತದೆ. ಬೋಗುಣಿಗಳು, ಗ್ಲಾಸುಗಳು ಮತ್ತು ತಟ್ಟೆಗಳ ನಡುವೆ ಸ್ವಲ್ಪ ಅತಿಕ್ರಮಣವಿದೆ.

## ಉಲ್ಲೇಖಗಳು 
* 
* 
* 

ವರ್ಗ:ಧಾರಕಗಳು
ಮಚ್ಚೆ

thumb|Intradermal melanocytic nevus (dermatoscopic image)
**ಮಚ್ಚೆ**ಯು ನೆವಸ್ ಕೋಶಗಳನ್ನು ಹೊಂದಿರುವ ಒಂದು ಬಗೆಯ ಮೆಲನೋಸೈಟಿಕ್ ಗಂತಿ.

ಬಹುಪಾಲು ಮಚ್ಚೆಗಳು ಒಬ್ಬ ವ್ಯಕ್ತಿಯ ಜೀವನದ ಮೊದಲ ಎರಡು ದಶಕಗಳ ಅವಧಿಯಲ್ಲಿ ಕಾಣಿಸಿಕೊಳ್ಳುತ್ತವೆ. ಪ್ರತಿ ೧೦೦ ಶಿಶುಗಳಲ್ಲಿ ಸುಮಾರು ಒಂದು ಶಿಶು ಮಚ್ಚೆಗಳೊಂದಿಗೆ ಜನಿಸುತ್ತದೆ. ಮಚ್ಚೆಯು ಚರ್ಮದ ಕೆಳಗೆ ಇರಬಹುದು ಅಥವಾ ಚರ್ಮದ ಮೇಲಿನ ವರ್ಣದ್ರವ್ಯವಿರುವ ಬೆಳೆತವಿರಬಹುದು (ಇದು ಬಹುತೇಕವಾಗಿ ಮೆಲನೊಸೈಟ್ ಎಂದು ಕರೆಯಲ್ಪಡುವ ಜೀವಕೋಶದಿಂದ ರಚನೆಯಾಗಿರುತ್ತದೆ). ದೇಹದ ವರ್ಣದ್ರವ್ಯ ಕಾರಕವಾದ ಮೆಲನಿನ್‍ನ ಹೆಚ್ಚಿನ ಸಾಂದ್ರತೆಯು ಇವುಗಳ ಗಾಢ ಬಣ್ಣಕ್ಕೆ ಕಾರಣವಾಗಿರುತ್ತದೆ. ಮಚ್ಚೆಗಳು ನೆವಿ ಎಂದು ಕರೆಯಲ್ಪಡುವ ಚರ್ಮಹಾನಿಗಳ ಕುಟುಂಬದ ಸದಸ್ಯವಾಗಿವೆ ಮತ್ತು ಎಲ್ಲ ಸಸ್ತನಿ ಪ್ರಜಾತಿಗಳಲ್ಲಿ, ವಿಶೇಷವಾಗಿ ಮಾನವರು, ಬೆಕ್ಕುಗಳು ಮತ್ತು ಕುದುರೆಗಳಲ್ಲಿ ಉಂಟಾಗಬಹುದು.

## ಉಲ್ಲೇಖಗಳು 
ವರ್ಗ:ಚರ್ಮದ ಸ್ಥಿತಿಗಳು
ಭ್ರೂಣಹತ್ಯೆ

**ಭ್ರೂಣಹತ್ಯೆ** ಎಂದರೆ ಭ್ರೂಣವನ್ನು ನಾಶಮಾಡುವ ಕ್ರಿಯೆ.

## ಕಾನೂನುಬದ್ಧ ಗರ್ಭಪಾತದ ಅವಧಿಯಲ್ಲಿ ಬಳಕೆ 
ವೈದ್ಯಕೀಯ ಬಳಕೆಯಲ್ಲಿ, "ಭ್ರೂಣಹತ್ಯೆ" ಶಬ್ದವನ್ನು ಸಾಮಾನ್ಯವಾಗಿ ಯಾವುದೋ ರೂಪದ ಗರ್ಭಪಾತದ ಮೊದಲು ಕೇವಲ ಭ್ರೂಣದ ಮರಣವನ್ನು ಉಂಟುಮಾಡುವುದು ಎಂಬ ಅರ್ಥಕೊಡಲು ಬಳಸಲಾಗುತ್ತದೆ. ಭ್ರೂಣಹತ್ಯೆಯನ್ನು "ಸಜೀವ ಜನನದ ಯಾವುದೇ ಅಪಾಯವಾಗದಿರುವುದನ್ನು ಖಚಿತಗೊಳಿಸಲು ವೈದ್ಯಕೀಯ ಗರ್ಭಪಾತದ ಮೊದಲು ಗರ್ಭಾವಸ್ಥೆಯ ೨೧ ವಾರ ಹಾಗೂ ೬ ದಿನಗಳ ನಂತರ" ಮಾಡಬೇಕು ಎಂದು ರಾಯಲ್ ಕಾಲೇಜ್ ಶಿಫಾರಸು ಮಾಡುತ್ತದೆ. ೨೦ ವಾರಗಳ ನಂತರದ ಗರ್ಭಪಾತಗಳಲ್ಲಿ, ಭ್ರೂಣಹತ್ಯೆಯನ್ನು ನೆರವೇರಿಸಲು ಭ್ರೂಣದ ಹೃದಯವನ್ನು ನಿಲ್ಲಿಸುವ ಸಲುವಾಗಿ ಭ್ರೂಣದ ಹೃದಯದೊಳಗೆ ಡಿಜಾಕ್ಸಿನ್ ಅಥವಾ ಪೊಟ್ಯಾಷಿಯಮ್ ಕ್ಲೋರೈಡ್‍ನ ಚುಚ್ಚುಮದ್ದನ್ನು ಬಳಸಬಹುದು.

## ಉಲ್ಲೇಖಗಳು 
ವರ್ಗ:ಗರ್ಭಪಾತ
ದೇವಾಂಗ ಪುರಾಣ

#### ದೇವಾಂಗ ಮೂಲ ಪುರುಷ - ಶ್ರೀ ದೇವಲ ಮಹರ್ಷಿ ದೇವರ ದಾಸಿಮಯ್ಯ 
"ದೇವಾಂಗ: ಪ್ರಥಮ: ಸೃಷ್ಟಿ : ಶಂಕರಸ್ಯ ಮಹಾತ್ಮನ;
ವಿದ್ಯಾಧರೋ ದ್ವಾಪರದೌ; ಮದ್ಯೇ ಬೂತ್ ಪುಷ್ಪದಂತಕ; 
ಅಂತ್ಯೆವತಾರೋ, ಬೇತಾಳ, ಕತಾವರರುಚಿ ಸ್ತತಾ;
ಚಿತ್ರಯೋಗೀ, ದೇವಶಾಲಿ, ದೇವದಾಸೋಭಾವಂ ಸ್ತುತಂ:"

ತ್ರೈಲೋಕ್ಯದವರ ಮಾನ ರಕ್ಷಣೆಗೆ ವಸ್ತ್ರವಿಲ್ಲದಿರಲು, ಮತ್ತು ಜ್ಞಾನ ದೀಕ್ಷೆಗೆ, ಸೂತ್ರವಿಲ್ಲದಿರಲು, ಸಕಲ ಅನನ್ಯ ಪ್ರಾರ್ಥನೆಯ ಮೇರೆಗೆ, ಶಿವನ ಚಿಚ್ಚಕ್ತಿಯಿಂದ  ಅವತರಿಸಿ, ಪ್ರಪಥಮವಾಗಿ  ವಸ್ತ್ರ - ಸೂತ್ರ  ನಿರ್ಮಿಸಿ ಕೊಟ್ಟು ಕರುಣಿಸಿದ  ಶ್ರೀ ದೇವಲ ( ದೇವಾಂಗ ) ಮಹರ್ಷಿಗಳ ವಂಶಜರೇ ದೇವಾಂಗರು​.

ಮೂಲದ ಪುರಾಣ:  ದೇವಾಂಗ ಬ್ರಾಹ್ಮಣರ ಮೂಲವನ್ನು ಹೊಂದಿವೆ.ಅವುಗಳಲ್ಲಿ ಬಹುತೇಕ ರೇಷ್ಮೆ ಮತ್ತು ಹತ್ತಿ ಬಟ್ಟೆ ನೇಕಾರರು.ವಿಜಯನಗರ ಕಾಲದಲ್ಲಿ ಯೋಧರು ಇದ್ದರು. ತಮ್ಮ ಸ್ಥಳೀಯ ರಾಜ್ಯದ ಇಂದಿಗೂ ಅವರು ಪ್ರಮುಖ ಸಮುದಾಯ ರೂಪಿಸಲು ಅಲ್ಲಿ ಉಜ್ಜಯಿನಿಯ ಸಾಮ್ರಾಜ್ಯವಾಗಿತ್ತು. ​ಅವರ ಮುಖ್ಯ ದೇವತೆ ಚೌಡೇಶ್ವರಿ.​

ದೇವಾಂಗ ಪುರಾಣ: ದೇವಾಂಗರು, ದೇವ ಬ್ರಾಹ್ಮಣರಾಗಿದ್ದಾರೆ. ದೇವಾಂಗ ದೇವಲ ಮಹರ್ಷಿ ಎಂಬ ಋಷಿ ತಮ್ಮ ನೇಯ್ಗೆ ಸಂಪ್ರದಾಯದ ಉಗಮಸ್ಥಾನವೆಂದು ದೇವಲ ಮಹರ್ಷಿಯೇ ನೇಯ್ಗೆಯ  ಮೊದಲ ವ್ಯಕ್ತಿ. ಪರಶಿವನ ಹಣೆಗಣ್ಣಿನಿಂದ ಮಹರ್ಷಿ ಅವತರಿಸಿದರೆಂಬ ಪ್ರತೀತಿಯೂ ಇದ್ದ ಕಾರಣ 'ದೇವಾಂಗ' (ದೇವರ ಒಂದು ಅಂಗ) ಎಂದು ಕರೆಯಲ್ಪಡುತ್ತಾರೆ.ದೇವಾಂಗನು ವಿದ್ಯಾಧರ,ಪುಷ್ಪದಂತ ಬೇತಾಳ, ವರರುಚಿ,ಚಿತ್ರಯೋಗಿ, ದೇವಶಾಲಿ, ಕೊನೆಯ ಅವತಾರವೇ ದೇವರ ದಾಸಿಮಯ್ಯ. ಏಳು ಅವತಾರ ಪುರುಷರಿಗೆ ಮೂಲ ಪುರುಷ "ದೇವಾಂಗ"ನಾದನು. ಇಂದಿನ ದೇವಾಂಗ ಜನಾಂಗದ ಕುಲ ಗುರುವಾದರು ದೇವರ ದಾಸಿಮಯ್ಯ. ಚೌಡೇಶ್ವರಿ ತಾಯಿ ಈ ಸಮೂಹದ ಕುಲ ದೇವತೆ. ಈ ಮಹಾತ್ಮರು ಗಾಯತ್ರೀ ಮಂತ್ರದ ಉಪಾಸಕರಾಗಿ, ಅದರ ಮಹಿಮೆಯನ್ನು ಸಾರಿದರು. ಪ್ರತಿಯೊಬ್ಬ ಮಾನವನು, ಉತ್ತಮ ಸಂಸ್ಕೃತಿ, ಧರ್ಮ, ಆಚಾರವಾಗಿ ನಡೆಸಬೇಕೆಂಬ ಸಂದೇಶವನ್ನು ತಮ್ಮ ವಚನಗಳ ಮೂಲಕ ದಾಸಿಮಯ್ಯನವರು  ಪ್ರಪಂಚಕ್ಕೆ ತಿಳಿಸಿ ಹೇಳಿದರು.

ಶ್ರೀ ಗಾಯತ್ರಿ ಪೀಠ :- ಸಮಸ್ತ ದೇವಾಂಗ ಸಮಾಜದ ವಿವಿಧ ಪಂಗಡಗಳಿಗೆಲ್ಲ " ಶ್ರೀ ಗಾಯತ್ರೀ ಪೀಠ "ವೆಂಬ ಹೆಸರಿನಲ್ಲಿ ಸ್ಥಾಪನೆಯಾಗಿರುವುದು ವಿಶ್ವದ ದೇವಾಂಗ ಸಮಾಜದ ಜನಾಂಗಕ್ಕೆ ಇದು ಹೆಮ್ಮೆಯ ಸಂಗತಿ. ಗಾಯತ್ರೀಯ (ಯಜ್ನೋಪವೀತ) ಸೃಷ್ಟಿಯ ಮೂಲ ಕಾರಣ ಗಾಯತ್ರೀಗೆ ತ್ರಿಪಾದಗಳನ್ನು (ಯಜ್ನೋಪವೀತದ ಮೂರು ಎಳೆಗಳು) ತಂತು ಸೂತ್ರಗಳನ್ನು ನೀಡಿ ವಿಶ್ವದಲ್ಲಿ ಸಂಸ್ಕೃತಿ ಸಂಸ್ಕಾರದ ವಿಧಿ ವಿಧಾನಗಳನ್ನು ಉದ್ಧರಿಸಿದವನು ದೇವಾಂಗನು. ದೇವಾಂಗ ಸಮಾಜದ ಹಂಪಿ ಹೇಮಕೂಟ ಶ್ರೀ ಗಾಯತ್ರಿ ಪೀಠ ಮಹಾ ಸಂಸ್ಥಾನ ಇತಿಹಾಸದ ಪ್ರಸಿದ್ಧ ದೇವಿಯಾಗಿ ಪೂಜಿಸಿ, ಶ್ರೀ ಗಾಯತ್ರೀ ಮಂತ್ರವನ್ನು ಜಪಿಸಿ ಕೊಂಡು ಬಂದಿರುವ ಜಗತ್ತಿನ ಮಹಾನ್ ಪೀಠ ಹಾಗೂ ಧಾರ್ಮಿಕ ಶಕ್ತಿ ಕೇಂದ್ರ, ಶ್ರೀ ಗಾಯತ್ರಿ ಪೀಠ ವಾಗಿದೆ.
ಐ ಎನ್ ಎಸ್ ಮೈಸೂರು(ಡಿ೬೦)

'*ಐಎನ್ಎಸ್ *ಮೈಸೂರು'''* ದೆಹಲಿ- ದರ್ಜೆಯ ಮಾರ್ಗದರ್ಶಿತ-ಕ್ಷಿಪಣಿ ವಿಧ್ವಂಸಕವಾಗಿದ್ದು, ಪ್ರಸ್ತುತ ಭಾರತೀಯ ನೌಕಾಪಡೆಯಲ್ಲಿ ಸಕ್ರಿಯವಾಗಿ ಸೇವೆಯಲ್ಲಿದೆ.

## ಇತಿಹಾಸ 
ಐಎನ್ಎಸ್ *ಮೈಸೂರು* ಅನ್ನು ಮುಂಬೈಯ ಮಜಗಾನ್ ಡಾಕ್ ಲಿಮಿಟೆಡ್ನಲ್ಲಿ ನಿರ್ಮಿಸಲಾಯಿತು. ಫೆಬ್ರವರಿ ೧೯೯೧ ರಲ್ಲಿ  ಹಡಗನ್ನು ಕೆಳಗಿಳಿಸಲಾಯಿತು ಮತ್ತು ಜೂನ್ ೪, ೧೯೯೩ ರಂದು ಪ್ರಾರಂಭಿಸಲಾಯಿತು. ಮಾರ್ಚ್ ೧೯೯೯ ರಲ್ಲಿ ಅರೇಬಿಯನ್ ಸಮುದ್ರದಲ್ಲಿ ಸಮುದ್ರ ಪ್ರಯೋಗಗಳು ಪ್ರಾರಂಭವಾದವು, ಮತ್ತು ಆಗಿನ ಭಾರತದ ಪ್ರಧಾನಿ ಅಟಲ್ ಬಿಹಾರಿ ವಾಜಪೇಯಿ ಅವರು ೧೯೯೯ ರ ಜೂನ್ ೨ ರಂದು ನಿಯೋಜಿಸಿದರು. ಇದರ ಮೊದಲ ಕ್ಯಾಪ್ಟನ್ ರಾಜೀವ್ ಧಮ್ಡೆರೆ. 

ಇವರು ೧೯೫೭ ರಿಂದ ೧೯೮೫ ರ ವರೆಗೆ ಐಎನ್ಎಸ್ *ಮೈಸೂರಿನಲ್ಲಿ  ಸೇವೆ ಸಲ್ಲಿಸಿದರು. ಮೈಸೂರು ಒಡೆಯರ ಲಾಛಂನವಾಗಿರುವ ಗಂಢಭೇರುಂಡ  ಈ ಸಮರ ನೌಕೆಯ ಲಾಛಂನವಾಗಿದೆ.* 

## ಕಾರ್ಯಾಚರಣೆ 
left|thumb|ಐ ಎನ್ ಎಸ್ ಮೈಸೂರು

### ಕೊಲೊಂಬೋ ೨೦೦೮ 
ಆಗಸ್ಟ್ ೨೦೦೮ ರಲ್ಲಿ, ಐ ಎನ್ ಎಸ್ ರಣವೀರ್ ಜೊತೆಗೆ *ಮೈಸೂರು*, ಭಾರತದ ಪ್ರಧಾನಿ ಡಾ. ಮನಮೋಹನ್ ಸಿಂಗ್ ಮತ್ತು ೧೫ ನೇ ಸಾರ್ಕ್ ಶೃಂಗಸಭೆಯಲ್ಲಿ ಇತರ ಉನ್ನತ ಅಧಿಕಾರಿಗಳಿಗೆ ಭದ್ರತೆಯನ್ನು ಒದಗಿಸಲು ಶ್ರೀಲಂಕಾದ ಪ್ರಾಂತ್ಯದ ಹೊರಭಾಗದಲ್ಲಿ ಲಂಗರು ಹಾಕಿತ್ತು.  

### ಅಡೆನ್ ಕೊಲ್ಲಿ, ೨೦೦೮ 
ನವೆಂಬರ್ ೨೦೦೮ ರಲ್ಲಿ, ಸೊಮಾಲಿಯಾದ ಕಡಲ್ಗಳ್ಳರನ್ನು ಎದುರಿಸಲು  ಫ್ರಿಗೇಟ್ ತಬಾರ್ ನ ಬದಲಾಗಿ ಭಾರತೀಯ ನೌಕಾದಳದ ಪ್ರಯತ್ನಗಳ ಭಾಗವಾಗಿ *ಮೈಸೂರು* ಅನ್ನು ಅಡೆನ್ ಕೊಲ್ಲಿಗೆ ನಿಯೋಜಿಸಲಾಯಿತು.  ೨೦೦೮ ಡಿಸೆಂಬರ್ ೧೩ ರಂದು, ಇಥಿಯೋಪಿಯನ್ ಧ್ವಜದ ಅಡಿಯಲ್ಲಿದ್ದ ನೌಕಾಯಾನ ಎಮ್ವಿ *ಗಿಬಿಯನ್ನು* ಸೆರೆಹಿಡಿಯಲು ಕಡಲ್ಗಳ್ಳರು ಪ್ರಯತ್ನಿಸುತ್ತಿರುವಾಗ *ಮೈಸೂರು*  ೨೩ ಸಮುದ್ರ ಕಡಲ್ಗಳ್ಳರನ್ನು ಶಸ್ತ್ರಾಸ್ತ್ರ ಮತ್ತು ಸಾಮಗ್ರಿಗಳೊಂದಿಗೆ ವಶಪಡಿಸಿಕೊಂಡಿತ್ತು.    

### ಲಿಬಿಯಾ, ೨೦೧೧ 
೨೦೧೧ ರ ಫೆಬ್ರುವರಿ ೨೬ ರಂದು, ೨೦೧೧ ರ ಲಿಬ್ಯಾ ನಾಗರಿಕ ಯುದ್ಧದಿಂದಾಗಿ ಲಿಬಿಯಾದಿಂದ ಭಾರತೀಯ ನಾಗರಿಕರನ್ನು ಸ್ಥಳಾಂತರಿಸಲು ಬಂದಾಗ *ಮೈಸೂರನ್ನು* ಉಭಯಚರ ಸಾರಿಗೆ ಡಾಕ್ ಜಲಶ್ವದೊಂದಿಗೆ ಮೆಡಿಟರೇನಿಯನ್ ಸಮುದ್ರಕ್ಕೆ ನಿಯೋಜಿಸಿತು.  

### ಹಿಂದೂ ಮಹಾ ಸಾಗರ, ಸ್ವಾತಂತ್ರ್ಯ ದಿನ( 2011) 
ಆಗಸ್ಟ್ ೧೨, ೨೦೧೧ ರಂದು, ಭಾರತೀಯ ನೌಕಾಪಡೆಯು ಇರಾನಿನ ಸರಕು ಹಡಗು, *ನಫಿಸ್ -1 ಅನ್ನು* ಕಂಡುಹಿಡಿದಿತ್ತು. ಎರಡು ದಿನಗಳ ಕಣ್ಗಾವಲು ನಂತರ, ಹಡಗು ಕಡಲ್ಗಳ್ಳರಿಂದ ಅಪಹರಣಗೊಂಡಿದೆ ಎಂದು ಶಂಕಿಸಲಾಗಿತ್ತು. ಆಗಸ್ಟ್ 14 ರಂದು, ಹಡಗಿನ್ನು ತಡೆಹಿಡಿಯಲು *ಮೈಸೂರುಗೆ* ಕರೆ ನೀಡಲಾಯಿತು. *ಮೈಸೂರು* ನೋಡಿದ ನಂತರ ಭಯಾನಕ ಒಂಬತ್ತು ಅಪಹರಣಕಾರರ ಸಿಬ್ಬಂದಿ ಯಾವುದೇ ಪ್ರತಿರೋಧವನ್ನು ಪ್ರಯತ್ನಿಸಲಿಲ್ಲ. ಶಂಕಿತರನ್ನು ಬಂಧಿಸಲು ಹಡಗಿನಲ್ಲಿ ಒಂಬತ್ತು ಮಾರ್ಕೋಸ್ ಮೆರೀನ್ಗಳನ್ನು ಹೊಂದಿರುವ ಹೆಲಿಕಾಪ್ಟರ್ ಕಳುಹಿಸಲಾಗಿತ್ತು.  

### ಪರ್ಷಿಯಾ ಕೊಲ್ಲಿ, ೨೦೧೪ 
2014 ರ ಜೂನ್ 27 ರಂದು, ಉತ್ತರ ಇರಾಕ್ ಆಕ್ರಮಣದಲ್ಲಿ ಇರಾಕ್ನಿಂದ ಭಾರತೀಯರನ್ನು ಸ್ಥಳಾಂತರಿಸಲು *ಮೈಸೂರನ್ನು'' ಪರ್ಷಿಯನ್ ಕೊಲ್ಲಿಗೆ ನಿಯೋಜಿಸಲಾಗಿತ್ತು. ಈ ಕಾರ್ಯಾಚರಣೆಯ ಸಂದರ್ಭದಲ್ಲಿ, ತುರ್ಕಶ್ ಜೊತೆಗೂಡಿತ್ತು, ಇದು ಅಡೆನ್ ಕೊಲ್ಲಿಯಲ್ಲಿ ನಿಯೋಜಿಸಲ್ಪಟ್ಟಿತು.  

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* YouTube (ಮಾರ್ಚ್ ೨೦೧೧ ರ ಕಾರ್ಯಾಚರಣೆಗಳು)

ವರ್ಗ:ವಿಜ್ಞಾನ
ವರ್ಗ:ತಂತ್ರಜ್ಞಾನ
ತಿರುಪು

right|thumb|260x260px|ಬಗೆಬಗೆ ತಿರುಪುಗಳ ಸಮೂಹ
**ತಿರುಪು** (**ಮರಸುತ್ತು**, **ಸ್ಕ್ರೂ**) ಒಂದು ಬಗೆಯ ಬಂಧನಿ, ಮತ್ತು ಕೆಲವು ರೀತಿಗಳಲ್ಲಿ ಬೋಲ್ಟ್‌ನ್ನು ಹೋಲುತ್ತದೆ. ಇದನ್ನು ಸಾಮಾನ್ಯವಾಗಿ ಲೋಹದಿಂದ ತಯಾರಿಸಲಾಗಿರುತ್ತದೆ, ಮತ್ತು ಸುರುಳಿಯಾಕಾರದ ಏಣುಗೆರೆಯನ್ನು ಲಕ್ಷಣವಾಗಿ ಹೊಂದಿರುತ್ತದೆ. ಇದನ್ನು *ಗಂಡು ಏಣು* (ಬಾಹ್ಯ ಏಣು) ಎಂದು ಕರೆಯಲಾಗುತ್ತದೆ. ತಿರುಗಿಸಿದಾಗ ವಸ್ತುವಿನೊಳಗೆ ತೋಡಿದಂತೆ ಹೋಗಿ ಅಥವಾ ನೂಕಿಕೊಂಡು ಹೋಗಿ ವಸ್ತುಗಳನ್ನು ಭದ್ರಪಡಿಸಲು ತಿರುಪುಗಳನ್ನು ಬಳಸಲಾಗುತ್ತದೆ. ತಿರುಪಿನ ಏಣು ಬಂಧಿಸಿದ ವಸ್ತುವಿನಲ್ಲಿ ತೋಡುಗಳನ್ನು ಕತ್ತರಿಸುತ್ತದೆ, ಮತ್ತು ಇದು ಭದ್ರಪಡಿಸಿದ ವಸ್ತುಗಳನ್ನು ಒಟ್ಟಾಗಿ ತುಯ್ದು ಹೊರ ಎಳೆತವನ್ನು ತಡೆಯುವಲ್ಲಿ ನೆರವಾಗುತ್ತದೆ. ನಾನಾವಿಧದ ವಸ್ತುಗಳಿಗೆ ಅನೇಕ ತಿರುಪುಗಳಿವೆ; ಸಾಮಾನ್ಯವಾಗಿ ತಿರುಪುಗಳಿಂದ ಭದ್ರಪಡಿಸಿದ ವಸ್ತುಗಳಲ್ಲಿ ಕಟ್ಟಿಗೆ, ತಗಡು, ಮತ್ತು ಪ್ಲಾಸ್ಟಿಕ್ ಸೇರಿವೆ.

## ವಿವರಣೆ 
ತಿರುಪು ಸರಳ ಯಂತ್ರಗಳ ಸಂಯೋಜನೆಯಾಗಿದೆ—ಮೂಲಭೂತವಾಗಿ ಇದು ಕೇಂದ್ರ ಭಾಗದ ಸುತ್ತ ಸುತ್ತಲಾದ ಆನತ ತಲವಾಗಿದೆ, ಆದರೆ ಆನತ ತಲವು (ಏಣು) ಹೊರಭಾಗದ ಸುತ್ತ ಒಂದು ಚೂಪಾದ ಅಂಚನ್ನು ತಲುಪುತ್ತದೆ. ಇದು ಭದ್ರಪಡಿಸಿದ ವಸ್ತುವಿನೊಳಗೆ ನೂಕಿ ಒಳತೂರಿದಾಗ ಬೆಣೆಯಾಗಿ ಕಾರ್ಯನಿರ್ವಹಿಸುತ್ತದೆ, ಮತ್ತು ನಡುಭಾಗ ಹಾಗೂ ಸುರುಳಿಗಳು ಬಿಂದುವಿನ ರೂಪದಲ್ಲಿ ಬೆಣೆಯನ್ನು ಕೂಡ ರೂಪಿಸುತ್ತವೆ.

## ಬಾಹ್ಯ ಸಂಪರ್ಕಗಳು 
* How the World Got Screwed
* 
* Imperial/Metric fastening sizes comparison
* "Hold Everything", February 1946, *Popular Science"* article section on screws and screw fastener  technology developed during World War Two
* How to feed screws and dowels

ವರ್ಗ:ಮರಗೆಲಸ
ಮಾಗಳಿ ಬೇರು

**ಮಾಗಳಿ ಬೇರು** ಆಸ್‍ಕ್ಲಿಪಿಯಡೇಸೀ ಕುಟುಂಬಕ್ಕೆ ಸೇರಿದ ವನ್ಯಸಸ್ಯ. ಮಾಕಳಿ ಬೇರು ಪರ್ಯಾಯ ನಾಮ. ಇದರ ಶಾಸ್ತ್ರೀಯ ನಾಮ *ಡೆಕಾಲೆಪಿಸ್ ಹ್ಯಾಮಿಲ್‍ಟೋನಿಯೈ*.

## ವಿವರಗಳು 
ದಕ್ಷಿಣ ಭಾರತದಲ್ಲೆಲ್ಲ ವ್ಯಾಪಕವಾಗಿ ಬೆಳೆಯುವ ಇದು ಪಶ್ಚಿಮ ಘಟ್ಟಗಳ ಕಾಡುಗಳಲ್ಲಿ ಬಲು ಸಾಮಾನ್ಯ. ಇದು ಬಳ್ಳಿಯಂತೆ ಹಬ್ಬುವ ಪೊದೆ; ಜಂಟಿಜಂಟಿಯಾಗಿರುವಂತೆ ತೋರುವ ಕಾಂಡವನ್ನೂ ಉದ್ದದ್ದ ಅಂಡಾಕಾರದ ಎಲೆಗಳನ್ನೂ ಪಡೆದಿದೆ. ಈ ಗಿಡದ ಪ್ರಧಾನ ಹಾಗೂ ಉಪಯುಕ್ತ ಅಂಗವೆನಿಸಿರುವ ಬೇರು ಉರುಳಿಯಾಕಾರದ್ದು ಮಾಂಸಲವಾದ್ದು. ಇದಕ್ಕೆ ಸೊಗದೆ ಬೇರಿಗಿರುವಂಥ ಸಿಹಿರುಚಿಯೂ ತೀವ್ರತೆರನ ಸುವಾಸನೆಯೂ ಇವೆ. ಇದಕ್ಕೆ ಕಾರಣ ಬೇರಿನಲ್ಲಿರುವ 4-0-ಮೀಥೈಲ್-ರೆಸಾರ್ಸೈಲ್ ಆಲ್ಡಿಹೈಡ್ ಎಂಬ ರಾಸಾಯನಿಕ.

## ಉಪಯೋಗಗಳು 
ಬೇರಿಗೆ ಬ್ಯಾಕ್ಟೀರಿಯ ನಾಶಕ ಗುಣವೂ ಮೀನು ಮುಂತಾದವುಗಳನ್ನು ಕೊಲ್ಲುವ ಗುಣವೂ ಇವೆ. ಇದರಿಂದಾಗಿ ಮಾಗಳೀ ಬೇರನ್ನು ದೀರ್ಘಕಾಲ ಸಂಗ್ರಹಿಸಿಡಬಹುದು. ಸೂಕ್ಷ್ಮಜೀವಿಗಳಾಗಲಿ ಕೀಟಗಳಾಗಲಿ ಇದಕ್ಕೆ ತಗಲುವುದಿಲ್ಲ. ಈ ರಾಸಾಯನಿಕವನ್ನು ಆವಿಆಸವೀಕರಣದಿಂದ ಬೇರ್ಪಡಿಸಿ, ಆಹಾರ ಸಂರಕ್ಷಣೆಯಲ್ಲಿ ಬಳಸಬಹುದಾಗಿದೆ.

ಮಾಗಳೀ ಬೇರು ಹಸಿವುಕಾರಕವೆಂದೂ ರಕ್ತಶುದ್ಧಿಕಾರಕವೆಂದೂ ಹೆಸರಾಗಿದೆ. ನಿಂಬೆ, ಮಾವು ಮುಂತಾದವುಗಳೊಂದಿಗೆ ಸೇರಿಸಿ ಇಲ್ಲವೆ ಇದನ್ನು ನೇರವಾಗಿ ಉಪ್ಪಿನಕಾಯಿ ಹಾಕುವುದಿದೆ. ಇದರ ಬೇರನ್ನು ನನ್ನಾರಿ ಬೇರಿಗೆ (ಸೊಗದೇಬೇರು) ಬದಲಾಗಿ, ಕಲಬೆರಕೆ ಮಾಡಿ ಬಳಸುವುದೂ ಉಂಟು.

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಂಕಿತಾ ರೈನಾ

ಅಂಕಿತಾ ರವೀಂದರ್ ಕ್ರಿಶನ್ ರೈನಾ (ಜನನ ಜನವರಿ ೧೧, ೧೯೯೩) ಒಬ್ಬ ಭಾರತೀಯ ಟೆನ್ನಿಸ್ ಆಟಗಾರ್ತಿ ಮತ್ತು ಪ್ರಸಕ್ತ ಭಾರತದ ನಂ. ೧ ಮಹಿಳಾ ಸಿಂಗಲ್ಸ್ ನಲ್ಲಿದ್ದಾರೆ.
ಐಟಿಎಫ್ ಸರ್ಕ್ಯೂಟ್ನಲ್ಲಿ ರೈನಾ ೮ ಸಿಂಗಲ್ಸ್ ಮತ್ತು ೧೪ ಡಬಲ್ಸ್ ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ. ಏಪ್ರಿಲ್ ೨೦೧೮ ರಲ್ಲಿ ಅವರು ಅಗ್ರ ೨೦೦ ಸಿಂಗಲ್ಸ್ ಶ್ರೇಯಾಂಕಗಳನ್ನು ಪ್ರವೇಶಿಸಿದರು, ಈ ಸಾಧನೆ ಮಾಡಿದ ಭಾರತವನ್ನು ಪ್ರತಿನಿಧಿಸಿದ ಐದನೇ ಆಟಗಾರರಾದರು. ೨೦೧೭ ರ ಆಗಸ್ಟ್ ೨೮ ರಂದು, ಡಬಲ್ಸ್ ಶ್ರೇಯಾಂಕದಲ್ಲಿ ಅವರು ವಿಶ್ವದ ೧೫೯ ಸ್ಥಾನದಲ್ಲಿದ್ದರು. ೨೦೧೬ ರ ದಕ್ಷಿಣ ಏಷ್ಯಾದ ಕ್ರೀಡಾಕೂಟದಲ್ಲಿ ಮಹಿಳಾ ಸಿಂಗಲ್ಸ್ ಮತ್ತು ಮಿಶ್ರ-ಡಬಲ್ಸ್ ವಿಭಾಗಗಳಲ್ಲಿ ರೈನಾ ಚಿನ್ನದ ಪದಕವನ್ನು ಗೆದ್ದಿದ್ದಾರೆ.

ಫೆಡ್ ಕಪ್ನಲ್ಲಿ ಭಾರತದ ಪರ ಆಡುತ್ತ ರೈನಾ ೧೫-೧೨ ಅಂತರದಲ್ಲಿ ಗೆಲುವು ದಾಖಲಿಸಿದ್ದರು. ಪ್ರಸ್ತುತ ಅವರು ಗುಜರಾತ್ ನ ಕ್ರೀಡಾ ಪ್ರಾಧಿಕಾರದಿಂದ ಬೆಂಬಲಿತರಾಗಿದ್ದಾರೆ ಮತ್ತು ಒಎನ್ ಜಿಸಿ ಜೊತೆ ಕೆಲಸ ಮಾಡುತ್ತಿದ್ದಾರೆ. ರೈನಾರನ್ನು ಯುನೆಕ್ಸ್ ಪ್ರಾಯೋಜಿಸುತ್ತಿದೆ.

## ವೃತ್ತಿಜೀವನ
ಭರವಸೆಯ ಕಿರಿಯ ವೃತ್ತಿಜೀವನದ ನಂತರ, ೨೦೦೯ ರಲ್ಲಿ ಮುಂಬೈಯ ಸಣ್ಣ ಐಟಿಎಫ್ ಪಂದ್ಯಾವಳಿಯಲ್ಲಿ ರೈನಾ ಮೊದಲ ವೃತ್ತಿಪರ ಪ್ರದರ್ಶನವನ್ನು ನೀಡಿದರು. ೨೦೧೦ ರಲ್ಲಿ, ಅವರು ಸ್ಥಳೀಯ ಐಟಿಎಫ್ ಸಮಾರಂಭಗಳಲ್ಲಿ ಸೀಮಿತ ಯಶಸ್ಸನ್ನು ಗಳಿಸಿದರು. ರೈನಾ ೨೦೧೧ ರ ಕ್ರೀಡಾಋತುವಿನಲ್ಲಿ ಡಬಲ್ಸ್ ನಲ್ಲಿ ಮೂರು ಐಟಿಎಫ್ ಸರ್ಕ್ಯೂಟ್ ಫೈನಲ್ಸ್ಗೆ ಮುನ್ನಡೆ ಸಾಧಿಸಿ, ಐಶ್ವರ್ಯಾ ಅಗರ್ವಾಲ್ ವಿರುದ್ದ ಗೆಲುವು ಸಾಧಿಸಿದರು. ೨೦೧೨ ರಲ್ಲಿ, ಅವರು ತಮ್ಮ ಪ್ರಥಮ ವೃತ್ತಿಪರ ಸಿಂಗಲ್ಸ್ ಪ್ರಶಸ್ತಿಯನ್ನು ನವದೆಹಲಿಯಲ್ಲಿ ಗೆದ್ದರು ಮತ್ತು ಡಬಲ್ಸ್ನಲ್ಲಿ ಮೂರು ಬಾರಿ ಜಯಗಳಿಸಿದರು.
೨೦೧೮ ರ ಏಪ್ರಿಲ್ ನಲ್ಲಿ ಅವರು ವಿಶ್ವದ ನಂ. ೧೮೧ ರ ಶ್ರೇಯಾಂಕವನ್ನು ತಲುಪಿದರು, ನಿರುಪಮಾ ಸಂಜೀವ್, ಸಾನಿಯಾ ಮಿರ್ಜಾ, ಶಿಖಾ ಒಬೆರೋಯ್ ಮತ್ತು ಸುನಿತಾರಾವ್ ನಂತರದ ಶ್ರೇಷ್ಠ ೨೦೦ ಮಹಿಳಾ ಸಿಂಗಲ್ಸ್ ಶ್ರೇಯಾಂಕಗಳನ್ನು ಗೆದ್ದ ಐದನೇ ಭಾರತೀಯರಾಗಿದ್ದಾರೆ.

ಆಗಸ್ಟ್ ೨೦೧೮ ರಲ್ಲಿ, ಅಂಕಿತಾ ಜಕಾರ್ತಾ, ಇಂಡೋನೇಶಿಯಾದ ಸಿಂಗಲ್ಸ್ ಪಂದ್ಯಾವಳಿಯಲ್ಲಿ ಏಷ್ಯನ್ ಗೇಮ್ಸ್ನಲ್ಲಿ ಕಂಚಿನ ಪದಕ ಗೆದ್ದರು. ಏಷ್ಯನ್ ಗೇಮ್ಸ್ನಲ್ಲಿ ಭಾರತವನ್ನು ಪ್ರತಿನಿಧಿಸಿ ಸಿಂಗಲ್ಸ್ ಪದಕ ಗೆದ್ದ ಏಕೈಕ ಆಟಗಾರರಲ್ಲಿ ರೈನಾ ಮತ್ತು ಸಾನಿಯಾ ಮಿರ್ಜಾ ಆಗಿದ್ದಾರೆ.
## ಏಷ್ಯನ್ ಗೇಮ್ಸ್
### ಸಿಂಗಲ್ಸ್ (ಕಂಚಿನ ಪದಕ)
## ಉಲ್ಲೇಖಗಳು 
ವರ್ಗ:ಆಟಗಾರ್ತಿ
ವರ್ಗ:ಕ್ರೀಡಾಪಟುಗಳು
ವರ್ಗ:ಟೆನ್ನಿಸ್ ಕ್ರೀಡಾಪಟುಗಳು
ಮಾತ್ರೆ

thumb|ಸಾಮಾನ್ಯ ಬಿಲ್ಲೆ ಆಕಾರದ ಮಾತ್ರೆಗಳು
**ಮಾತ್ರೆ**ಯು (**ಗುಳಿಗೆ**) ಬಾಯಿಮೂಲಕ ತೆಗೆದುಕೊಳ್ಳುವ ನಿರ್ದಿಷ್ಟ ಪ್ರಮಾಣದ ಔಷಧದ ರೂಪ. ಮಾತ್ರೆಗಳನ್ನು ಸೂಕ್ತ ಘಟಕಾಂಶಗಳಿರುವ ಔಷಧ/ಔಷಧಗಳ ಘನ ಘಟಕ ನಿರ್ದಿಷ್ಟ ಪ್ರಮಾಣದ ರೂಪ ಎಂದು ವ್ಯಾಖ್ಯಾನಿಸಬಹುದು. ಇವುಗಳನ್ನು ಅಚ್ಚೊತ್ತುವಿಕೆ ಅಥವಾ ಸಂಕೋಚನದ ಮೂಲಕ ತಯಾರಿಸಬಹುದು. ಇದು ಸಕ್ರಿಯ ಪದಾರ್ಥಗಳು ಮತ್ತು ಔಷಧವಲ್ಲದ ಘಟಕಾಂಶಗಳ ಮಿಶ್ರಣವನ್ನು ಸಾಮಾನ್ಯವಾಗು ಪುಡಿ ರೂಪದಲ್ಲಿ ಹೊಂದಿರುತ್ತದೆ. ಒತ್ತುವ ಮೂಲಕ ಪುಡಿಯಿಂದ ಘನ ಪದಾರ್ಥವಾಗಿ ಪರಿವರ್ತಿಸಲಾಗುತ್ತದೆ. ಔಷಧವಲ್ಲದ ಪದಾರ್ಥಗಳಲ್ಲಿ ತನೂಕಾರಕಗಳು, ಬಂಧಕಗಳು ಅಥವಾ ಕಣಕಾರಕಗಳು, ಪರಿಣಾಮಕಾರಿ ತಯಾರಿಕೆಯನ್ನು ಖಚಿತಗೊಳಿಸಲು ಹರಿವು ಸಹಾಯಕಗಳು ಮತ್ತು ಮೃದುಚಾಲಕಗಳು; ಜೀರ್ಣಾಂಗದಲ್ಲಿ ಮಾತ್ರೆಯ ವಿಯೋಜನೆಯನ್ನು ಉತ್ತೇಜಿಸುವ ವಿಘಟಕಗಳು; ರುಚಿಯನ್ನು ಹೆಚ್ಚಿಸಲು ಸಿಹಿಕಾರಕಗಳು ಅಥವಾ ಸ್ವಾದಗಳು; ಮಾತ್ರೆಗಳನ್ನು ನೋಡಲು ಆಕರ್ಷಕವಾಗಿ ಮಾಡುವ ಅಥವಾ ಅಪರಿಚಿತ ಮಾತ್ರೆಯನ್ನು ನೋಡಿ ಗುರುತಿಸಲು ನೆರವಾಗುವ ವರ್ಣದ್ರವ್ಯಗಳು ಸೇರಿರಬಹುದು.

## ಹೆಚ್ಚಿನ ವಾಚನ 
* Kibbe, A.H., ed. Handbook of Pharmaceutical Excipients. 3rd Edition ed. 2000, American Pharmaceutical Association & Pharmaceutical Press: Washington, DC & London, UK.
* Hiestand, E.N., 2003. Mechanics and physical principles for powders and compacts, SSCI Inc., West Lafayette, In, USA.
* United States Pharmacopeia, United States Pharmacopeia / National Formulary (USP25/NF20). 2002, Rockville, MD: United States Pharmacopeia Convention Inc.

ವರ್ಗ:ಔಷಧ
ದಿನಕರ್ ಮಷ್ಣು ಸಾಳುಂಕೆ

**ದಿನಕರ್ ಮಷ್ಣು ಸಾಳುಂಕೆ** ( ಹಿಂದಿ: दिनकर मश्नु सालुंके,ಇಂಗ್ಲಿಷ್:Dinkar M. Salunke)ರವರುಒಬ್ಬ ರಚನಾತ್ಮಕ ಜೀವಶಾಸ್ತ್ರಜ್ಞ ಮತ್ತು ಪ್ರತಿರಕ್ಷಾಶಾಸ್ತ್ರಜ್ಞ. ಪ್ರಸ್ತುತ ಅವರು ಜೆನೆಟಿಕ್ ಇಂಜಿನಿಯರಿಂಗ್ ಮತ್ತು ಜೈವಿಕ ತಂತ್ರಜ್ಞಾನದ ಅಂತಾರಾಷ್ಟ್ರೀಯ ಕೇಂದ್ರದ ನಿರ್ದೇಶಕರಾಗಿದ್ದಾರೆ (ಐಸಿಜಿಇಬಿ). ಮೊದಲಿಗೆ ಅವರು ಬಯೋಟೆಕ್ನಾಲಜಿ (ಆರ್.ಸಿ.ಬಿ) ಗಾಗಿ ಹೊಸದಾಗಿ ಸ್ಥಾಪಿತವಾದ ಪ್ರಾದೇಶಿಕ ಕೇಂದ್ರದ ಕಾರ್ಯನಿರ್ವಾಹಕ ನಿರ್ದೇಶಕರಾಗಿದ್ದರು (ಆರ್.ಸಿ.ಬಿ), ಇದು ಫರಿದಾಬಾದ್‌ ನಲ್ಲಿ ಜಂಟಿಯಾಗಿ ಬಯೋಟೆಕ್ನಾಲಜಿ ಇಲಾಖೆ (ಭಾರತ) ಮತ್ತು ಯುನೆಸ್ಕೋವನ್ನು ಸ್ಥಾಪಿಸಿತು. ಜೈವಿಕ ವಿಜ್ಞಾನಗಳ ವರ್ಗದಲ್ಲಿ (೨೦೦೦), ವಿಜ್ಞಾನ ಮತ್ತು ತಂತ್ರಜ್ಞಾನದ ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿ ಮತ್ತು ಭಾರತದಲ್ಲಿನ ಎಲ್ಲಾ ಪ್ರಮುಖ ವಿಜ್ಞಾನ ಅಕಾಡೆಮಿಗಳ ಫೆಲೋ ಅವರು ಸ್ವೀಕರಿಸಿರುತ್ತಾರೆ.
## ಜನನ ಮತ್ತು ಶಿಕ್ಷಣ
ದಿನಕರ್ ರವರು ೧ ಜುಲೈ ೧೯೫೫ ರಂದು ಬೆಳಗಾವಿಯಲ್ಲಿ ಜನಿಸಿದರು.
ಅವರು ೧೯೭೬ ರಲ್ಲಿ ಬಿ.ಎಸ್.ಸಿ. ಪದವಿಯನ್ನು ಭೌತಶಾಸ್ತ್ರ, ಗಣಿತ ಮತ್ತು ಅಂಕಿಅಂಶ ವಿಷಯಗಳಲ್ಲಿ  ಪಡೆದರು ಹಾಗೂ ಭೌತಶಾಸ್ತ್ರದಲ್ಲಿ, ಧಾರವಾಡ ವಿಶ್ವವಿದ್ಯಾನಿಲಯದಿಂದ ಸ್ನಾತಕೋತ್ತರ ಪದವಿಯನ್ನು ಪಡೆದರು.

## ವೃತ್ತಿ ಮತ್ತು ವೈಯಕ್ತಿಕ ಜೀವನ
ಎಮ್.ಎಸ್ಸಿ ಯಲ್ಲಿ ಪ್ರಥಮ ದರ್ಜೆಯನ್ನು ಪಡೆದುಕೊಂಡ ನಂತರ ಅವರು ಪ್ರೊ.ವಿಜಯನ್ ರವರ ಜೊತೆ, ಪಿ.ಎಚ್ಡಿ. ಪದವಿಯನ್ನು ಪೂರ್ಣಗೊಳಿಸಲು ಸೇರಿಕೊಂಡರು. ಅವರು ಬ್ರಾಂಡೀಸ್ ವಿಶ್ವವಿದ್ಯಾನಿಲಯ, ವಾಲ್ತ್ಯಾಮ್,ಮೆಸಾಚುಸೆಟ್ಸ್‌, ಯುನೈಟೆಡ್ ಸ್ಟೇಟ್ಸ್ (ವರ್ಷ ೧೯೮೫ - ೧೯೮೮) ನಲ್ಲಿ ಪೋಸ್ಟ್ ಡಾಕ್ಟೋರಲ್ ಸಂಶೋಧನೆ ಮಾಡಿದರು.
ಸಾಳುಂಕೆ ರವರು ಮಾಧುರಿ ಎಂಬುವರನ್ನು ವಿವಾಹವಾಗಿದ್ದು, ದಂಪತಿಗಳಿಗೆ ಒಬ್ಬ ಮಗಳಿದ್ದಾರೆ. ಅವರು ತಮ್ಮ ಕುಟುಂಬ ಸಮೇತ ದೆಹಲಿಯಲ್ಲಿ ವಾಸಿಸುತ್ತಿದ್ದಾರೆ.

ಸಾಳುಂಕೆ ರವರು ೧೯೮೮ ರಲ್ಲಿ ದೆಹಲಿಯ ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ಇಮ್ಯುನೋಲಜಿ ಕೇಂದ್ರಕ್ಕೆ ವಿಜ್ಞಾನಿ ಸಿಬ್ಬಂದಿಯಾಗಿ ಸೇರಿಕೊಂಡರು ಹಾಗೂ ೨೦೧೫ ರ ತನಕ ಅಲ್ಲಿ ಕಾರ್ಯನಿರ್ವಹಿಸಿದರು. ನವೆಂಬರ್ ೨೦೧೫  ರಿಂದ ಡಾ.ಸಾಳುಂಕೆ ರವರು  ಜೆನೆಟಿಕ್ ಎಂಜಿನಿಯರಿಂಗ್ ಮತ್ತು ಜೈವಿಕ ತಂತ್ರಜ್ಞಾನದ ಅಂತರರಾಷ್ಟ್ರೀಯ ಕೇಂದ್ರದಲ್ಲಿ ನಿರ್ದೇಶಕರಾಗಿ ಕೆಲಸ ಮಾಡಿದರು. ಅವರು ಟ್ರಾನ್ಸ್ಲೇಶನಲ್ ಹೆಲ್ತ್ ಸೈನ್ಸ್ ಮತ್ತು ಟೆಕ್ನಾಲಜಿ ಇನ್ಸ್ಟಿಟ್ಯೂಟ್ (ಟಿ‌.ಎಚ್.ಎಸ್.ಟಿ.ಐ), ದೆಹಲಿಯ  ಕಾರ್ಯನಿರ್ವಾಹಕ ನಿರ್ದೇಶಕರಾಗಿಯೂ ಸೇವೆ ಸಲ್ಲಿಸಿದ್ದಾರೆ ( ೨೦೧೦ - ೨೦೧೧ ).
ಮೂರು ದಶಕಗಳಿಗೂ ಹೆಚ್ಚು ಕಾಲ, ಅವರು ಪ್ರತಿರಕ್ಷಣಾ ಗುರುತಿಸುವಿಕೆ, ಆಣ್ವಿಕ ಅನುಕರಣೆ ಮತ್ತು ಅಲರ್ಜಿಯ ರಚನಾತ್ಮಕ ಜೀವವಿಜ್ಞಾನದ ಇಮ್ಯುನೋಲಾಜಿ ಕ್ಷೇತ್ರದಲ್ಲಿ ವ್ಯಾಪಕವಾಗಿ ಕೆಲಸ ಮಾಡಿದ್ದಾರೆ.

## ಪ್ರಶಸ್ತಿಗಳು
* ವಿಜ್ಞಾನ ಮತ್ತು ತಂತ್ರಜ್ಞಾನಕ್ಕಾಗಿ ಕೌನ್ಸಿಲ್ ಆಫ್ ಸೈಂಟಿಫಿಕ್ ಅಂಡ್ ಇಂಡಸ್ಟ್ರಿಯಲ್ ರಿಸರ್ಚ್ (ಸಿ.ಎಸ್.ಐ.ಆರ್)  ಇಲಾಖೆಯಿಂದ ಶಾಂತಿ ಸ್ವರೂಪ್ ಭಟ್ನಗರ್ ಪ್ರಶಸ್ತಿ -೨೦೦೦.
* ಜಿ.ಎನ್.ರಾಮಚಂದ್ರನ್ ಚಿನ್ನದ ಪದಕ - ೨೦೧೧......

## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ವರ್ಗ:ಭಾರತೀಯ ವಿಜ್ಞಾನಿಗಳು
ವರ್ಗ:ಕರ್ನಾಟಕದ ವಿಜ್ಞಾನಿಗಳು
ಮನೋಧರ್ಮ

ಮನೋವಿಜ್ಞಾನದಲ್ಲಿ, **ಮನೋಧರ್ಮ** ಪದವು ವಿಶಾಲವಾಗಿ ಜೈವಿಕ ಆಧಾರವನ್ನು ಹೊಂದಿರುವ ಮತ್ತು ಕಲಿಕೆ, ಮೌಲ್ಯ ವ್ಯವಸ್ಥೆ ಮತ್ತು ಮನೋಭಾವಗಳಿಂದ ತುಲನಾತ್ಮಕವಾಗಿ ಸ್ವತಂತ್ರವಾಗಿರುವ, ವರ್ತನೆಯಲ್ಲಿ ಸುಸಂಗತವಾದ ವೈಯಕ್ತಿಕ ವ್ಯತ್ಯಾಸಗಳನ್ನು ಸೂಚಿಸುತ್ತದೆ. ಕೆಲವು ಸಂಶೋಧಕರು ಶಕ್ತಿ ಸಂಬಂಧಿ ಅಂಶಗಳು, ನಮ್ಯತೆ, ನಿರ್ದಿಷ್ಟ ಬಲವರ್ಧಕಗಳಿಗೆ ಸೂಕ್ಷ್ಮತೆ ಮತ್ತು ಭಾವನಾತ್ಮಕತೆಯಂತಹ ವರ್ತನೆಯ ವಿಧ್ಯುಕ್ತ ಕ್ರಿಯಾತ್ಮಕ ಲಕ್ಷಣಗಳೊಂದಿಗೆ ಮನೋಧರ್ಮದ ಸಂಬಂಧದ ಕಡೆಗೆ ಗಮನ ಸೆಳೆಯುತ್ತಾರೆ. (ನರವಿಕಾರ, ಸಂಗಶೀಲತೆ, ಆವೇಗಯುಕ್ತತೆ, ಇತ್ಯಾದಿಗಳಂತಹ) ಮನೋಧರ್ಮದ ವಿಶೇಷ ಲಕ್ಷಣಗಳು ವರ್ತನೆಯಲ್ಲಿನ ಅದರ ವಿಶಿಷ್ಟ ನಮೂನೆಗಳಾಗಿ ಪ್ರೌಢಾವಸ್ಥೆಯಾದ್ಯಂತ ಉಳಿಯುತ್ತವೆ, ಆದರೆ ಇವು ಮಕ್ಕಳಲ್ಲಿ ಅತ್ಯಂತ ಗಮನಾರ್ಹವಾಗಿವೆ ಮತ್ತು ಅತಿ ಹೆಚ್ಚು ಅಧ್ಯಯನಿಸಲ್ಪಡುತ್ತವೆ. ಶಿಶುಗಳನ್ನು ಸಾಮಾನ್ಯವಾಗಿ ಮನೋಧರ್ಮದಿಂದ ವರ್ಣಿಸಲಾಗುತ್ತದೆ, ಆದರೆ ೧೯೨೦ರ ದಶಕದಲ್ಲಿನ ಅನುಲಂಬ ಸಂಶೋಧನೆಯು ಮನೋಧರ್ಮವು ಆಯಸ್ಸು ಪೂರ್ತಿ ಸ್ಥಿರವಾಗಿರುವಂಥದ್ದು ಎಂದು ಸ್ಥಿರೀಕರಿಸಲು ಆರಂಭಿಸಿತು.

## ಉಲ್ಲೇಖಗಳು 
ವರ್ಗ:ಮನೋವಿಜ್ಞಾನ
ನವೀನ್ ಪಟ್ನಾಯಕ್

**ನವೀನ್ ಪಟ್ನಾಯಕ್** (ಜನನ 16 ಅಕ್ಟೋಬರ್ 1946) ಒಬ್ಬ ಭಾರತೀಯ ರಾಜಕಾರಣಿ,ಬರಹಗಾರ, ಓಡಿಶಾದ 14 ನೇ ಮುಖ್ಯಮಂತ್ರಿ  ಮತ್ತು ಬಿಜು ಜನತಾ ದಳದ ಅಧ್ಯಕ್ಷರಾಗಿದ್ದಾರೆ, 2019 ರ ವರೆಗೆ ಭಾರತೀಯ ರಾಜ್ಯದ  ಹೆಚ್ಚಿನ ಅವಧಿಗೆ  ಮುಖ್ಯಮಂತ್ರಿಯಾಗಿದ್ದಾರೆ.

## ಜೀವನಚರಿತ್ರೆ
ಪಟ್ನಾಯಕ್ 16 ಅಕ್ಟೋಬರ್ 1946 ರಂದು ಕಟಕ್ನಲ್ಲಿ ಒಡಿಶಾದ ಮಾಜಿ ಮುಖ್ಯಮಂತ್ರಿ ಬಿಜು ಪಟ್ನಾಯಕ್ ಮತ್ತು ಅವರ  ಪತ್ನಿ ಜ್ಞಾನ್ ಅವರಿಗೆ ಜನಿಸಿದರು. ಪಟ್ನಾಯಕ್ ಡೆಹ್ರಾಡೂನ್ನ ವೆಲ್ಹಾಮ್ ಬಾಯ್ಸ್ ಸ್ಕೂಲ್ನಲ್ಲಿ ಮತ್ತು ನಂತರದ ಪ್ರತಿಷ್ಠಿತ ದಿ ಡೂನ್ ಸ್ಕೂಲ್ನಲ್ಲಿ ಶಿಕ್ಷಣ ಪಡೆದರು.ಅದರ ನಂತರ ಅವರು ದೆಹಲಿ ವಿಶ್ವವಿದ್ಯಾಲಯದ ಕಿರೋರಿ ಮಾಲ್ ಕಾಲೇಜಿಗೆ  ಸೇರಿ ಬ್ಯಾಚುಲರ್ ಆಫ್ ಆರ್ಟ್ಸ್ ಪದವಿಯನ್ನು ಪಡೆದರು.ಪಟ್ನಾಯಕ್ ಒಬ್ಬ ಬರಹಗಾರರಾಗಿದ್ದು, ಅವರ ಯೌವನದ ಬಹುಭಾಗವು ರಾಜಕೀಯ ಮತ್ತು ಒಡಿಶಾದಿಂದ ದೂರವಿದ್ದರು.ಆದರೆ ಅವರ ತಂದೆ ಬಿಜು ಪಟ್ನಾಯಕ್ ಅವರ ನಿಧನದ ನಂತರ, 1997 ರಲ್ಲಿ ಅವರು ರಾಜಕೀಯ ಪ್ರವೇಶಿಸಿದರು ಮತ್ತು ಒಂದು ವರ್ಷದ ನಂತರ   ಬಿಜೂ ಜನತಾ ದಳ  ಪಕ್ಷವನ್ನು ಸ್ಥಾಪಿಸಿದರು, ಇದು ಬಿಜೆಪಿಯೊಂದಿಗೆ ಮೈತ್ರಿ ಮಾಡಿಕೊಂಡು  ರಾಜ್ಯ ಚುನಾವಣೆಯಲ್ಲಿ ಜಯಗಳಿಸಿತು ಮತ್ತು ಪಟ್ನಾಯಕ್ ಮುಖ್ಯಮಂತ್ರಿಯಾಗಿ ಸರಕಾರವನ್ನು ರಚಿಸಿದರು.

## ರಾಜಕೀಯ ಜೀವನ 
ಜನತಾದಳದ  ನಾಯಕ ಬಿಜು ಪಟ್ನಾಯಕ್ ಅವರ ಮರಣದ ನಂತರ,  ಅವರು 11 ನೆಯ ಲೋಕಸಭೆಗೆ ಒಡಿಶಾದ ಅಸ್ಕಾ ಪಾರ್ಲಿಮೆಂಟರಿ ಕ್ಷೇತ್ರದಿಂದ ಉಪಚುನಾವಣೆಯಲ್ಲಿ ಸದಸ್ಯರಾಗಿ ಆಯ್ಕೆಯಾದರು.ಅವರು ಉಕ್ಕು ಮತ್ತು ಗಣಿಗಳ ಸಚಿವಾಲಯದ ಕನ್ಸಲ್ಟೇಟಿವ್ ಕಮಿಟಿಯ ಸದಸ್ಯರಾದರು, ವಾಣಿಜ್ಯ ಸ್ಥಾಯಿ ಸಮಿತಿಯ ಸದಸ್ಯರು ಮತ್ತು ಸಂಸತ್ತಿನ ಸದಸ್ಯ ಲೈಬ್ರರಿ ಸಮಿತಿ. ಒಂದು ವರ್ಷದ ಬಳಿಕ ಜನತಾ ದಳ ವಿಭಜನೆ ಮತ್ತು ಪಟ್ನಾಯಕ್ ಬಿಜು ಜನತಾ ದಳವನ್ನು ಸ್ಥಾಪಿಸಿದರು. ಬಿಜೆಪಿ ನೇತೃತ್ವದ ರಾಷ್ಟ್ರೀಯ ಡೆಮಾಕ್ರಟಿಕ್ ಅಲೈಯನ್ಸ್ (ಎನ್ಡಿಎ) ಮೈತ್ರಿಕೂಟದಲ್ಲಿ ಪಾಟ್ನಾಯಕ್ ಎ.ಬಿ. ವಾಜಪೇಯಿಯ ಸಚಿವ ಸಂಪುಟದಲ್ಲಿ ಕೇಂದ್ರ ಸಚಿವರಾಗಿ ಆಯ್ಕೆಯಾದರು.

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* Notable personalities of Odisha, including Naveen Patnaik, in Orissadiary website
* Notable personalities of Odisha as per the Govt. of Odisha official web site
* Odisha's accidental politician, BBC
* Official biographical sketch in Parliament of India website

|-

ವರ್ಗ:ಒರಿಸ್ಸಾ